Suomen Marsalkka Mannerheimin Kadettisäätiö – Kadettikunta\nSuomen Marsalkka Mannerheimin Kadettisäätiö sr\nSuomen Marsalkka Mannerheimin Kadettisäätiö hyväksyttiin säätiörekisteriin 24.5.1952. Säätiön tarkoituksena on tukea Kadettikunnan jäseniä tai heidän omaisiaan hautaus- ja perheavustuksin. Säätiön puheenjohtajana on Kadettikunnan puheenjohtaja. Kadettikunnan hallitus toimii säätiön hallituksena. Kadettikunnan pääsihteeri toimii säätiön sihteerinä ja Kadettikunnan toimistonhoitaja on säätiön toimistonhoitaja.\nAlla säätiön valtuuskunnan puheenjohtajan, kommodori Jukka K Pajalan historiakatsaus, minkä hän esitti Säätiön 60-vuotisjuhlassa Katajanokan Kasinon Kenraalisalissa 24.5.2012.\n”Itsenäisen Suomen ensimmäisen kadettikurssin upseerit perustivat Kadettikunnan 27. tammikuuta 1921. Kadettikunnan nuoruusvuodet olivat monessa suhteessa ”taisteluvuosia”, kun yhdistys haki paikkaansa koulutustaustoiltaan monimuotoisen upseeriston keskuudessa.\nKuitenkin 1930-luvulle tultaessa Kadettikunta oli kiistatta maamme suurin yhtenäisesti koulutettujen kadettiupseerien järjestö.\nJo 1920-luvulla todettiin, että upseeriperheissä tarvitaan jotain taloudellista apua, koska upseerien palkat eivät olleet tuolloinkaan palkkahaitarin korkeammasta päästä. Vuoden 1930 alussa Hämeenlinnan osastossa kuolleen nuoren kadettiupseerin leski ja kaksi lasta jäivät suuriin taloudellisiin vaikeuksiin. Kadettipiirin aloitteesta Kadettikunnan johtokunta pyysi kaikkia kadettipiirejä toimimaan siten, että kultakin jäseneltä kerättäisiin 10 markkaa (noin 3,3 euroa, ostovoima vuoden 2011 tasossa) perheelle osoitettavaa avustusta varten. Keräys ei tuottanut toivottua tulosta ja Kadettikunta avusti perhettä omista varoistaan.\nTapaus antoi kuitenkin sykäyksen muodostaa vuonna 1930 Kadettikunnan hautausapurahasto. Sääntöjen mukaan hautausapurahaston tuen piiriin kuului jokainen Kadettikunnan jäsen, joka oli suorittanut liittymis- ja vuosimaksut. Suurimmaksi avustussummaksi määrättiin 10 000 markkaa (noin 3 300 euroa). Tarvittavat varat saatiin Kadettikunnan liittymismaksuista ja osasta käyttövarojen ylijäämää.\nSaman vuoden lopulla Kadettikunnan johtokunta päätti, että jokaisen rahaston jäsenen kuoltua hänen oikeudenomistajalleen, varallisuudesta riippumatta, suoritetaan samansuuruinen hautausavustus. Vuoden 1933 vuosikokous päätyi yllättäen lakkauttamaan avustusrahaston vastoin johtokunnan esitystä susitellen ryhmähenkivakuutusta. Pääsyynä oli jäsenmaksujen keräämisen vaikeus ja toisena perusteena kartunnan hitaus. Kesäkuun 15. päivänä 1933 solmittiin jälleenvakuutusyhtiö Varman kanssa sopimus ryhmähenkivakuutuksesta. Vakuutukseen saivat liittyä kaikki Kadettikunnan jäsenet. Ehtojen mukaan vakuutettujen määrän tuli olla vähintään 90 prosenttia palveluksessa olevista upseereista. Vakuutussumma oli 5 000 markkaa (noin 1 850 euroa) ja vakuutusmaksu 80 markkaa (noin 30 euroa) vuodessa, ja sitä maksettiin aina 60 vuoden ikään asti. Vain 60 prosenttia upseereista saatiin mukaan vakuutuksen piiriin ja kovistelujen jälkeen juuri ja juuri saavutettiin vaadittu 90 prosentin taso.\nVuonna 1933 uusille jäsenille määrättiin pakollinen liittyminen vakuutukseen, ja ne vanhat jäsenet, jotka eivät olleet 15. toukokuuta 1934 mennessä liittyneet vakuutukseen, katsottiin eronneiksi Kadettikunnasta. Vuoden 1937 vuosikokous perusti Sotamarsalkka Mannerheimin rahaston taloudellisiin vaikeuksiin joutuneiden upseerien auttamiseksi. Jokainen Kadettikunnan jäsen maksoi perusmaksun, jonka tuotoilla oli tarkoitus hoitaa avustustoimintaa. Sotien aikana Kadettikunnan ryhmähenkivakuutus osoittautui erittäin tarpeelliseksi, koska kyseinen vakuutussumma oli usein ainoa tuki, jonka kaatuneen upseerin leski sai. Eri varuskuntiin oli tätä varten myös perustettu erillisiä hautausapurenkaita. Sotien jälkeen voimakas inflaatio muutti vakuutukset epäedullisiksi ja Kadettikunnan vuosikokous päättikin ryhmähenkivakuutuksen lopettamisesta 1. kesäkuuta 1952. Vuoden 1951 loppuun mennessä vakuutusyhtiö Varma oli maksanut vakuutussumman 531 kuolemantapauksesta. Vakuutuksia oli tuolloin voimassa 2 109 kappaletta. Vuoden 1951 vuosikokous evästi johtokuntaa yhdistämään erilliset avustusmenetelmät, joita olivat Sotamarsalkka Mannerheimin rahasto ja hautausapurenkaat.\nValmistelun jälkeen hallitus allekirjoitti 16. toukokuuta1952 Suomen Marsalkka Mannerheimin Kadettisäätiön säädekirjan, joka hyväksyttiin oikeusministeriössä 24. toukokuuta 1952, ja säätiö merkittiin säätiörekisteriin. Säädekirjalla Kadettikunta luovutti säätiölle edellä mainittujen lakkautettujen rahastojen omaisuuden, joka arvioitiin 1 423 146 markan (noin 44 000 euron) arvoiseksi. Säätiön tarkoitukseksi määritettiin avustaa Kadettikunnan ”kuolleen jäsenen lähimpiä omaisia raha-avustuksella välittömästi kuolemantapauksen sattuessa”. Lisäksi säätiö avustaa ”taloudellisiin vaikeuksiin joutuneita maan vakinaisen väen upseerikoulun käyneitä upseereita sekä näiden omaisia”. Säädekirjan mukaan säätiön omaisuutta ja asioita hoitaa hallitus, jonka muodostaa Kadettikunnan hallitus. Säätiön toimintaa valvoo Kadettikunnan vuoden 1952 vuosikokouksen valitsema kymmenjäseninen valtuuskunta, joka tarvittaessa täydentää itse itsensä.\nEnsimmäisiksi jäseniksi tulivat everstit S.E. Laaksonen, L. Harvila, Y. Hautala, V. Norgren, R. Tengström, everstiluutnantit J. O. Valtonen, V. Pesonius, majurit P. Huhtala, V. Lundström, ja N. Stolpe. Valtuuskunta valitsi ensimmäiseksi puheenjohtajakseen eversti Lauri Harvilan. Varoja säätiö sai taloudellisella toiminnalla ja lahjoituksina. Säätiön ensimmäisenä toimintavuotena 1952 jäsenistön lahjoitustuki jäi yllättävän pieneksi. Kadettikunnan ja kadettipiirien voimistuneen valistustoiminnan avulla vuoteen 1960 mennessä noin 65 prosenttia jäsenistöstä teki lahjoituksen säätiölle. Säätiön tarkoituksena oli taata jokaisen kuolleen jäsenen omaiselle pieni hautausavustus. Sen määrä oli kuitenkin niin vähäinen, ettei sillä ollut sanottavaa merkitystä kuolleen jäsenen hautaustapahtumassa. Toisaalta pääomakin alkoi vähitellen huveta niin, että säätiön mahdollisuudet tukitoimintaan olivat vähitellen hiipumassa.\nHallitus mietti kuumeisesti 1970-luvun alussa, mitä asian hyväksi voitaisiin tehdä. Ainoana mahdollisuutena pidettiin sitä, että jokaiselle lankeavasta avustuksesta luovuttaisiin. Hautausavustus myönnettäisiin vain anomuksesta, ja hallitus myöntäisi sen vain todella tarvitseville. Silloin voitaisiin avustussummaa kasvattaa, jolloin sillä olisi todellista merkitystä. Jäsenistöltä kysyttiin myös mielipidettä siitä, miten tilanne olisi järjestettävä. Kysymys, haluaako jäsen pysyä säätiön avustusten piirissä taloudellisesta tilanteesta huolimatta, sai vain kahden prosentin kannatuksen. Valtaosa kannatti ehdotusta, että säätiön tuki tulisi osoittaa taloudellisesti vaikeaan asemaan jääneille. Jäsenistö siis kannatti uutta järjestelmää, johon siirryttiin kesällä 1976.\nTosin tieto ei mennyt täydellisesti läpi, vaikka siitä kerrottiin sekä kevään vuosikokouksessa että kaksi kertaa Kylkiraudassa ja useita kertoja myöhemminkin. Vielä 1990-luvulla tuli anomuksia, jotka oli osoitettu säätiön hallitukselle siinä mielessä, että tuki tulee ilman muuta, koska jäsen on maksanut säätiömaksun aivan sen perustamisesta lähtien. Päätöshän ei ollut aivan yksiselitteinen, mutta vaikeaan asemaan joutuneiden tukeminen miellettiin silti tärkeäksi. Tulihan se tavallaan täyttämään sitä moraalista velvoitetta, jonka Kadettikunta oli asettanut itselleen heikompien jäsenten tukemisessa. Viime aikoina Suomen Marsalkka Mannerheimin Kadettisäätiö on hyvin sijoitetun pääomansa tuotoilla tukenut vuosittain kuolemantapauksissa jäsenten perheitä tai lähiomaisia yhteensä 10 000 – 20 000 eurolla.\nAvustustapauksia on ollut 5 -15 vuodessa, jolloin hautausavustukset ovat olleet keskimäärin 1 500 euroa. Perheavustuksia on muutaman kerran jaettu myös jäsenelle, joka on joutunut oman sairautensa tai perheenjäsenen sairauden takia taloudellisesti vaikeaan asemaan. Viimeisimmät sääntöjen tarkistukset tehtiin 1990-luvun alussa. Oikeusministeriössä 13. toukokuuta 1991 vahvistetut säännöt toivat säätiön tarkoitukseen uutena toiminta- muotona palveluasuntotoiminnan. Näin säätiön tarkoitus on sääntöjen 2 §:n mukaan nykyisellään seuraava: ”Säätiön tarkoituksena on avustaa taloudellisesti vaikeaan asemaan jääneitä Kadettikunta ry:n kuolleen jäsenen lähimpiä omaisia raha-avustuksella mahdollisimman pian kuolemantapauksen sattuessa”. ”Säätiö voi tukea vanhenevia tai vammautuneita Kadettikunta ry:n jäseniä hankkimalla omistukseensa ja ylläpitämällä palveluasuntoja sekä vuokraamalla niitä”. ”Säätiö voi avustaa myös taloudellisiin vaikeuksiin joutuneita maan vakinaisen väen upseereita sekä näiden omaisia.” Palveluasuntokysymystä tutkittiin tiiviisti 1990-luvulla eversti Niilo Palménin johdolla, mutta toimivaa ratkaisua ei löytynyt.\nSäätiön avustustoimintaa laajennettiin vuonna 2001, kun hallitus päätti aloittaa sosiaalisen neuvontatyön Laki– ja Tukipalvelu Seniorin avustuksella. Everstiluutnantti Mikko V. Mäki ja oikeustieteiden kandidaatti Kalevi Klefström ovat tehneet arvokasta sosiaalista neuvontatyötä jo kymmenen vuoden ajan. Säätiön sosiaalista neuvontapalvelua on käytetty yhteensä 514 kertaa. Säätiö on teettänyt kadettiupseerin hautatunnuksen ja edesauttanut tunnuksen käyttämistä myös sanomalehtien kuolinilmoituksissa. Säätiö myös muistaa jokaisen joukostamme poistuneen kadettiveljen lähimmäisiä tai omaisia adressilla ja kirjeellä, jossa annetaan ohjeet säätiön avustusmenettelystä.\nSäätiön toiminta ja säännöt ovat tänäänkin koskettavalla tavalla hyvin ajankohtaiset. Yhteiskunnassamme on käyty keskustelua muun muassa rauhanturvaoperaatioissa ja sotilaallisissa kriisinhallintaoperaatioissa vammautuneiden tai kuolleiden sotilaiden ja upseerien kuntoutus- ja avustustoiminnasta. Säätiö on tukenut muun muassa rauhaturvaoperaatiossa Makedoniassa ja Libanonissa kuolleiden upseerien omaisia. Hyvinvointiyhteiskunnassa, jossa elämme, on edelleen tarvetta avustustyölle. Saimme juuri vappuna lukea järkyttävästä nuoren miehen aiheuttamasta itsemurha-autokolarista Haminassa. Sen toisena syyttömänä osapuolena oli palveluspaikalleen matkalla ollut nuori upseeri, joka myös kuoli kolarissa. Upseeri-isää jäivät kaipaamaan muiden muassa alaikäiset lapset. Tässäkin tilanteessa säätiö tarjoaa apuaan omaisille hautaus- ja perheavustuksin. Säätiön 60-vuotisen toiminnan aikana 24. toukokuuta 2012 mennessä säätiö on myöntänyt avustuksia 787 kertaa, yhteensä 317 474 euroa. Säätiön toiminnan tarkoitus on edelleen ajanmukainen, ja säätiö on osoittanut tarpeellisuutensa nykypäivän muuttuneissa olosuhteissakin.”


3 pienen nestemäisen pyykinpesutuotteen setti SA8™ | Amway\nEtusivu Koti Pyykinpesu 3 pienen nestemäisen pyykinpesutuotteen setti SA8™\nTuotenumero: 121121| Koko: Yhden pullon koko: 250 ml, korkeus: 14 cm, leveys: 4,5 cm\nKätevä yhteispakkaus sopii tehokkaiden SA8™-tuotteiden esittelyyn asiakkaille. Pullot mahtuvat helposti ahtaaseenkin pyykkikaappiin ja sopivat mukaan matkalle otettavaksi.\nNämä pienoispullot SA8 Black Concentrated Liquid Laundry Detergent for Dark Clothes-, SA8 Delicate Concentrated Liquid Laundry Detergent- ja SA8 Liquid Concentrated Laundry Detergent -pyykinpesuaineita sisältävät samoja tehokkaita pesuaineita kuin täysikokoisetkin pullot.\nSA8 Liquid Concentrated Laundry Detergent sisältää bioentsyymejä, jotka pitävät valkoisen valkoisempana ja värit kirkkaampina. SA8 Black Concentrated Liquid Laundry Detergent for Dark Clothes on kehitetty erityisesti tumman pyykin pesuun, ja se pitää tummat vaatteet uuden näköisinä pidempään. SA8 Delicate Concentrated Liquid Laundry Detergent puolestaan suojaa silkkiä ja villaa.\nBIOQUEST FORMULA™ on tiivistetty ja biohajoava tuote.\nSisältää kahta tehokasta entsyymiä (proteaasia ja amylaasia), jotka tehoavat sekä proteiini- että hiilihydraattipitoisiin tahroihin.\nEi jätä ihoa ärsyttäviä jäämiä.\nPesee puhtaaksi kaikissa lämpötiloissa. Säästää energiaa kylmää vettä käytettäessä.\nRaikas puhdas tuoksu.\nEhkäisee metallin korroosiota ja suojaa kangasta ruostetahroilta.\nSopii urheiluvaatteiden pesuun.\n250 ml riittää jopa 8 pesukertaan, eli lähes 2 kuukauden pyykinpesuun, kun pyykkiä pestään keskimäärin yksi koneellinen viikossa.\nBIOQUEST FORMULA on tiivistetty ja biohajoava tuote.\nSA8 Delicate Concentrated Liquid Laundry Detergent -pyykinpesuaineessa on vaahtoamista hillitsevä koostumus, jonka ansiosta pyykin huuhtelutarve vähenee, mikä säästää aikaa ja energiaa käsinpesussa.\nTuote pesee tehokkaasti matalissa lämpötiloissa.\nTiivistetty koostumus maksimoi pesutulokset ja minimoi jätteen.\nHuuhtoutuu puhtaaksi, ei jätä jäämiä, jotka voisivat ärsyttää herkkää ihoa.\nSA8 Delicate sisältää biologisesti hajoavia puhdistusaineita, jotka suojaavat vaatteiden kuituja.\nVärien ja tekstiilien suojauksen uusimmat ominaisuudet säilyttävät mustien ja tummien vaatteiden ulkonäön pidempään.\nUudistaa vanhaa puuvillakangasta poistamalla mikrofibrillejä.\nEhkäisee värin vaalenemista ja irtoamista, jolloin vaatteet kestävät pidempään.\nSisältää oman BIOQUEST FORMULA -yhdisteemme, joka on peräisin luonnollisista lähteistä, kuten kookoksesta, sitrushedelmistä ja luonnon mineraaleista.\nDermatologisesti testattu ja luonnoista saaduista ainesosista tehty tuote on turvallinen perheellesi ja ympäristölle.\nEi jätä tekstiileihin ihoa ärsyttäviä jäämiä.\nTiivistetty, helposti kaadettava ja nestemäinen koostumus.\nSA8 Liquid Concentrated Laundry Detergent – ainutlaatuinen, bioentsyymejä ja luontaista vedenpehmennintä sisältävä BIOQUEST Formula™ takaa ensiluokkaisen puhdistustehon. Valkopyykistä tulee valkoisempaa, värit säilyvät kirkkaampina eikä tumma pyykki haalistu.\nSA8 Delicate Concentrated Liquid Laundry Detergent on kehitetty erityisesti hienopyykille ja pesee tehokkaasti jopa 15 asteessa. Se huuhtoutuu pois eikä jätä jäämiä, jotka voisivat ärsyttää herkkää ihoa.\nSA8 Black Concentrated Liquid Laundry Detergentpitää mustan mustana ja tummat vaatteet uuden näköisinä pidempään.Ehkäisee värin vaalenemista ja irtoamista, jolloin vaatteet kestävät pidempään.


Indie by heart: Myönnän, olen heikko.^^\nMyönnän, olen heikko.^^\nHeti kun ehdin sanoa etten tuppaa käymään henkkamaukalla niin tulihan sitä sitten käytyä eilen o:-) BUSTED.\nIhastuin nimittäin luonnonvaaleaan Garden Collectionin kierrätysmateriaalista valmistettuun mekkoon heti kun ensimmäiset mainokset pläjähtivät lehtiin joskus helmi-maaliskuussa ja NYT, olen sen onnesta sekopää omistaja!!\nmekko H&M, 19.90 ,-\nkaulakoru (kolibri) lindexiltä parilla eurolla\nMukaan tarttui myös euron hintainen vaaleanpunainen, sydämenmuotoinen pitsinen pesupussukka herkille materiaaleille ja esim rintsikoille.\nHyödynsin myös Sokoksen meikkitarjouksen, Maybellinen Pure Liquid Mineral (paino sanalle mineraalimeikki, suuri plussa nestemäiselle meikille!) on S-etukortilla tarjouksessa 9.50 ,- kun normaalisti 12.50,-. Meinasin sortua kolme euroa halvempaan Rimmelin putkiloon mutta tajusin ettei sellaiset kestä kuukauttakaan.. Ostin tätä samaista meikkivoidetta viimeksi loka-marraskuussa ja vasta eilen se veteli viimeisiään! :O Suosittelen, jos haluaa hengittävän ja luonnollisen mutta sopivasti peittävän meikin.\nCarlsson-tavaratalon yläkerrassa tuli käytyä kiertelemässä myös piiiitkästä aikaa, Z.I.P -nuorisopuolella kun myydään esimerkiksi ICHI:n vaatteita joista tykkään. En oikeastaan etsinyt mitään, mutta khakin värinen jakku on pyörinyt mielessä. Yhtäkkiä sellainen yksinäinen kappale osui käteeni, kukka rinnuksessa.. ja hintalappu pudotti leukani lattiaan asti. (kuvassa väri ei erotu, oli jo niin hämärä kuvaushetki.)\njakku Z.I.P. 4.95 ,- ovh. 59,-\nIlmaista tavaraa tulee tulee


Hommat haltuun heti alusta alkaen | Kotikatu kiinteistöpalvelut\nHuolellisesti tehtävä suunnittelu ja resursointi, kiinteistöön ja sen erityispiirteisiin tutustuminen sekä sujuvan yhteydenpidon varmistaminen ovat uuden huoltosuhteen käynnistyessä avaimia parhaaseen mahdolliseen yhteistyöhön – niin työn suorittajan kuin asiakkaan kannalta.\nKun asuintalo tai liikekiinteistö tulee Kotikadun kiinteistönhoidon piiriin, sanelee ennakkosuunnittelu ja -valmistautuminen tärkeät suuntaviivat hyvän palvelukokemuksen varmistamiselle. Kotikadun Espoon ja Porin sekä pääkaupunkiseudun liikekiinteistöjen huollon operatiivinen johtaja Sakari Pietilä kertoo, että vaikka jokaisella kohteella on omat erityispiirteensä, ne kaikki otetaan Kotikadulla haltuun pääpiirteissään samalla prosessilla.\n– Huoltosopimuksen allekirjoittamisesta varsinaisen työn aloittamiseen kuluu keskimäärin noin kuukauden päivät. Tänä aikana meillä valmistaudutaan uuden kohteen vastaanottoon monella eri tavalla. Nimeämme vastuullisen huoltotiimin ja varmistamme, että esimerkiksi koneresursseja on riittävästi. Lisäksi sovimme jo tässä vaiheessa sijaiset lomasesonkien ajaksi.\n– Kaikkein oleellisinta on se, että alueen yksikönpäällikölle, asiakaspalvelun henkilöstölle, kiinteistönhoitajille ja kaikille muillekin kohteen hoitoon osallistuville on selvää, mitä uusi asiakas on meiltä tilannut ja mitä meiltä nyt odotetaan. Käymme siis yhdessä huolellisesti läpi huoltosopimuksessa määritellyt palvelukuvaukset ja vastuunjaot. Näin uusi asiakassuhde lähtee käyntiin sujuvasti ja mahdollisilta väärinymmärryksiltä vältytään, Sakari kuvailee.\nMyös asiakkaan vastuuhenkilöillä, eli kiinteistöpäälliköllä tai isännöitsijällä ja taloyhtiön hallituksen jäsenillä on omat tärkeät roolinsa yhteistyön ensiaskeleiden aikana.\n– Me toivomme, että asiakas olisi aktiivisesti mukana kertomassa toiveitaan, tarpeitaan ja näkemyksiään. Molemminpuolinen aktiivinen ote antaa hyvät eväät jatkoa ajatellen. Me vastaamme mielellämme mihin tahansa asiakkaan mieltä askarruttaviin kysymyksiin, Sakari lupaa.\nKiinteistö tutuksi kaikin puolin\nKotikatu panostaa paikalliseen palveluun. Kun kiinteistö ja sen käyttäjien tottumukset tunnetaan kunnolla, se tuo varmuutta arjen tekemiseen kellon ja kalenterin ympäri. Ennen aloitusta uudessa kiinteistössä käydään läpi monenlaisia asioita: Missä tontilla on lumenkasauspaikat? Onko erityistä huomiota vaativia istutuksia? Minkälainen on kiinteistön talotekniikka? Ja monen monta muuta pienempää ja suurempaa selvitettävää kysymystä.\n– Ihan ensimmäinen tutustuminen uuteen kiinteistöön tapahtuu jo tarjousvaiheessa, kun laskemme esimerkiksi kalusto- ja henkilöresursseja. Lisäksi kohteen koosta ja muista ominaisuuksista riippuen siellä käydään useampaan kertaan myös sopimuksen allekirjoittamisen jälkeen perehtymässä perusteellisemmin. Tällöin mukana on usein myös kohteen luovuttavan, vanhan huoltopalvelutuottajan edustaja.\nTässä kohtaa katse kohdistuu myös kiinteistön hoidon ja kunnossapidon aiempiin vaiheisiin: niin sanotut huoltovelat käydään asiakkaan kanssa huolellisesti läpi ja kirjataan ylös yksiin kansiin.\n– On tärkeää, että meillä kaikilla on jaettu ymmärrys siitä, minkälaisessa kunnossa kohde on ja miten sitä on aiemmin hoidettu. Näin molemmat osapuolet lähtevät ikään kuin samalta viivalta eteenpäin. Tavoitteemme on saada aikaan mahdollisimman laadukas palvelukokemus, Sakari sanoo.\nTutustumisen yhteydessä Kotikadun kiinteistönhoitaja käy läpi myös kiinteistön varusteet laidasta laitaan.\n– Me tarkastamme esimerkiksi talviturvallisuuteen liittyvät välineet ja tuotteet. Pitkältä tarkituslistalta löytyy hyvin erilaisia asioita aina lipputangosta roskapusseihin ja kiuaskivistä sulakkeisiin ja kiinteistöautomaatiojärjestelmään asti.\nHyvä perusta yhteydenpidolle\nKotikatu palvelee asiakkaitaan yli 30:ssä asiakaspalvelupisteessä ympäri Suomen – asiantuntevaa apua ja tukea asumisen asioihin saa läheltä ja aina kun sitä tarvitaan. Pietilän mukaan uuden kohteen haltuunotossa rakennetaan perusta myös tehokkaalle yhteydenpidolle.\n– Me esittelemme itsemme ja kerromme tavat, joilla meihin voi olla yhteydessä, kun tulee tarvetta kiinteistönhoitajan käynnille tai on muuten vaan kysyttävää jostain asumiseen ja huoltoon liittyen.\nSakari mainitsee, että hyvä tapa tulla tutuksi kohteen ja sen ihmisten kanssa on pitää kohteessa säännöllisesti kevät- ja syyskierroksia, joissa käydään kulunut kausi läpi ja tarkastetaan paikkojen kunto.\n– Siinä kierron yhteydessä voimme kertoa lisää Kotikadun toimintatavoista ja palveluista. Meille on tärkeää näyttäytyä kohteessa omilla kasvoillamme. Se laskee rimaa lähestymiselle ja yhteydenpidolle myös jatkoa ajatellen. Osallistumme mielellämme myös taloyhtiöiden talkoisiin ja erilaisiin teemapäiviin, Sakari hymyilee.\nKun kapulan vaihto viimein tapahtuu eli varsinainen huoltosuhde käynnistyy, huolehtii Kotikatu tehokkaasta tiedottamisesta.\n– Laitamme ovitarrojen lisäksi rappukäytävien ilmoitustauluille tiedotteet ja yhteystietomme, jotka kannattaa tallentaa vaikka omaan kännykkään ja nettiselaimen suosikkeihin. Meihin voi olla yhteydessä joko puhelimitse, sähköpostilla tai verkkosivujemme sähköisen asioinnin kautta. Toki aina sopii tulla käymään myös asiakaspalvelupisteissämme. Ne ovat auki aina arkisin klo 8–16, Sakari summaa.


Tiiminvetäjä varastolle, Barona Logistiikka Oy\nIlmoituksen osoite: https://tyopaikat.oikotie.fi/tyopaikka/1369203\nLöytyykö sinulta jo valmiiksi kokemusta logistiikka-alalta ja olet halukas ottamaan seuraavan askeleen urallasi? Onko sinulla intohimoa oppia johtamaan tiimiäsi huippusuorituksiin, mutta et ole vielä löytänyt oikeaa väylää haaveidesi toteuttamiseen? Nyt tähän on mahdollisuus, sillä haemme Barona Logistiikalle TIIMINVETÄJÄÄ Vantaalla sijaitsevaan varastoon!\nTarjoamme sinulle ainutlaatuisen tilaisuuden liittyä osaksi työhönsä sitoutuneiden, alan huippua edustavien esimiestemme joukkoa! Varastojemme esimiehet ovat toimintamme kulmakiviä ja panostamme heidän ammattitaitonsa kehittämiseen ja viihtyvyyteen vahvasti. Tiiminvetäjänä vastaat operatiivisen toiminnan sujuvuuden ja tehokkuuden varmistamisesta, raportoinnista sekä uusien työntekijöiden perehdyttämisestä.\nTehtävässä toimitaan työnjohtajan ja työntekijän välisenä linkkinä sekä osallistutaan normaaleihin varastotehtäviin mahdollisuuksien mukaan. Työskentelypaikkasi tulee sijoittumaan Vantaan alueelle ja tarjoamamme työsuhde on vakituinen. Työskentely tapahtuu pääasiassa 2-vuorotyönä klo 06-22.00 välillä. Satunnaisiin viikonloppuvuoroihin on myös hyvä varautua. Työntekijöillemme pyrimme tarjoamaan nousujohteisia työuria, vastuiden ja työnkuvien kehittyessä työntekijän mielenkiinnon ja näyttöjen mukaan. Aloitus tehtävässä on heti sopivan henkilön löydyttyä.\nTiiminvetäjänä toimiminen edellyttää hyvää varaston toimintojen tuntemusta sekä valmiutta mukautua ajoittain nopeastikin muuttuviin tilanteisiin. Haemme tehtävään joustavaa, vastuuntuntoista ja oma-aloitteista tuloksentekijää, jolta löytyy hyvät tietotekniset taidot ja kyky kommunikoida tarvittaessa englanninkielellä. Menestyäksesi tehtävässä sinulla tulee olla myös vahva paineensietokyky ja hyvät vuorovaikutustaidot.\nHaussa katsomme eduksi aiemman kokemuksen esimiestehtävissä toimimisesta ja varastonhallintajärjestelmien käytöstä. Toivoisimme sinun myös hallitsevan erilaisten trukkien käytön (ensisijaisesti työntömastotrukki ja vastapainotrukki).\nMikäli paikka herätti mielenkiintosi, jätä hakemuksesi mahdollisimman pian. Aloitamme haastattelut tehtävään jo hakuajan aikana.


Jennifer Aniston prostituoitu: ensimmäinen valokuva - Uutiset\nJennifer Aniston prostituoitu: ensimmäinen valokuva\nJennifer Aniston elokuvan "We are Millers" sarjasta Hollywoodin näyttelijä Jennifer Aniston työskentelee uudella projektillaan - "Olemme Millers". Tässä kuvassa Jen joutui yrittämään hyvin epätavallista roolia prostituoituna.\nFilming "Olemme Millers" on nyt käynnissä Wilmington. Se oli siellä, että paparazzi otti ensimmäisen kuvan Jennifer Anistonista liukasta naista.\nJen pelaa prostituoitua, joka palkkaa huumekauppias hänen väärennetyksi vaimoksi. Pari kuljettaa 1000 kiloa marihuanaa kuorma-autossa eri puolilla maata. Aniston joukossa oli Jason Sudeikis (Jason Sudeikis), joka oli jo kuvannut hänen kanssaan elokuvassa "Imperfect Bosses".\nJennifer Aniston elokuvan "We are Millers"\nTiimi liittyi Emma Roberts (Emma Roberts). Kun 21-vuotias näyttelijä tarjoutui tähdittämään "Olemme Millers", hän oli hyvin onnellinen. "Olen niin onnellinen! Dreams tulevat totta, työskentelen Jennifer Anistonin kanssa", tyttö kirjoitti Twitterissä.\nMaalauksen ensi-ilta järjestetään vuonna 2013.\nJennifer Aniston kiisti Terun\nJennifer Aniston: Minä menen naimisiin tänä vuonna\nJustin Theroux on "onnellinen" Jennifer Anistonin kanssa\nJennifer Aniston hänen ikuisesta rakkauskolmiostaan\nJennifer Aniston: häät vaarassa? Jennifer Aniston naimisiin tammikuussa\nKatso video: She's Funny That Way (Tammikuu 2020).\nNaisten Onnellisuus © Copyright 2020 | Jennifer Aniston prostituoitu: ensimmäinen valokuva


Villi kirpparisovellus tulossa: Siivouspäivä on jatkossa joka päivä - MTVuutiset.fi\nSiivouspäivä keräsi jälleen tuhansia pop up -kirpputoreja Suomessa, mutta myös muualla. Tällä kertaa uutta on hyväntekeväisyyslahjoitukset.\n– Keräyksen idea on se, että jos vaikka tienaan 20 euroa siivouspäivänä, niin laitan siitä vaikka vitosen jollekin kampanjassa mukana olevalle hyväntekeväisyysjärjestölle, järjestäjätahoon kuuluva Pauliina Seppälä kertoo.\nSeppälä toivoo, että keräyksestä tulisi pysyvä nettikirpparitoiminnan avulla. Niin. Siivouspäivän takana oleva Yhteismaa-yhdistys yllättää jälleen. Kaikenlaisille kirppareille on nimittäin tulossa yhteinen karttapalveluna toimiva ilmoitusalusta. Tavoiteaikataulu julkistukselle on vuodenvaihde.\n– Idea on se, että voidaan jatkaa samaa "kartalle tavaroita ja niiden löytämistä" joka päivä. Tavoitteena on, että käyttäjä voi kävellä kaupungilla mobiilisovelluksen kanssa ja nähdä mitä ympärillä olevissa taloissa on myynnissä.\nSiivouspäivä leviämässä itään\nSeppälän mukaan Siivouspäivää vietetään jossain muodossa tällä kertaa myös Venäjällä ja Tokiossa.\n– Nyt on orastavia merkkejä siitä, että tämä tapahtuma on leviämässä muuallekin, Seppälä iloitsee.\nSiivouspäivää vietettiin tänään lauantaina kuudennen kerran.


Hahtuvapilven reunalla: Kootut selitykset\nSinä aikana kun olen neuleblogeja lukenut, olen huomannut, että niissä toistuu miltei poikkeuksetta kaksi seikkaa: Lankojen hamstraus ja useat keskeneräiset työt. Aluksi kuvittelin, että pääsen kehuskelemaan olevani tässä suhteessa poikkeava neuloja, mutta kuinkas sitten kävikään.\nMinulla oli pieni aavistus siitä, että voisin olla sittenkin lankahamsteri, vaikken ehkä pahimmasta päästä. Punnitsemaan en ryhtynyt, mutta alla lankani arvioitavaksenne.\nÄänestä asteikolla 1(vain lievää riippuvuutta lankoihin)...5(langat loppuvat maailmasta aivan varmasti mikäli en osta niitä viikottain) millä tasolla olen ja tunnusta myös oma riippuvuutesi, jos uskallat!\n(Puolustuksekseni voin kyllä mainita, että olen saanut osan, ainakin neljänneksen, noista langoista ja osan on mies pyytänyt ostamaan tai jopa ostanut, jotta toteuttaisin jonkun hänen suunnitelmistaan *seliseliseli*)\nRehellisesti voin kuitenkin sanoa, että minulla ei ole tapana aloittaa uutta työtä, jos entinen ei ole valmis. Lasken valmiuden kuitenkin siitä, että työ on kursittu kasaan, vaikka ihan kaikkia langanpäitä ei olisikaan vielä päätelty. Mutta sitten pengoin käsityökoriani, joka on ollut viime aikoina piilossa blogivauvan utelialta sormilta. Sieltä löytyi tämä...\n, joka odottaa sitä, että yhdistän sen ao. peittoon ja teen vielä muutaman kappaleen noita pyörylöitä lisää. Luulen, että olen tehnyt pyörylän noin 2 vuotta sitten. Päiväpeitto puolestaan on ikuisuusprojekti, jonka aloitin muistaakseni vuonna -99!\n(Pieni selittelijä minussa haluaa kertoa, että tämä peitto on kuitenkin ollut käytössä eli "valmiina" parin kolmen vuoden ajan. Mutta alkuperäinen ideani "säästän kun teen päiväpeiton itse" hieman kärsi, sillä lankaa meni arvioitua enemmän!)\nStricker 20 joulukuuta, 2005 18:37\nEn ole tainnut toivottaa sinua vielä tervetulleeksi bloggaamaan, joten tässä tervetulotoivotus.\nSitten siihen riippuvuuskysymykseen: erittäin pahasti riippuvainen kategoria ainakin 5 :-). Lankoja on varastossa varmaan sellaiset viitosella alkava luku ja joku luku perään, en ole jaksanut kesän hervottoman lankahamstrauksen jälkeen laskea. Mutta olen sen verran omituinen lankahamsteri, että ostan harvoin lankakaupasta tai marketista, mutta kirpputorilangat ja ebay ovat minun heikkouteni. Kun halvalla saa, on pakko ostaa vilenimäiseen tyyliin :-). Nyt olen ollut jo jonkin aikaa langanostolakossa ja se on pitänyt hyvin. Ja kyllä lankavarasto on tainnut pienetäkkin aika kivasti vuoden aikana, en taida ihan päästä 10 kiloon, mutta aika lähelle kuitenkin.\nLape 21 joulukuuta, 2005 11:57\nSeliseli... äänetetään.... vaikka 2(ihan aina ei tarvii lankakaupas käydä-aste) ja 4(vakavaa lankapuutetta, kroonistumaan päin?)... joista jälkimmäistä itse edustan.... ;)\nNinni 21 joulukuuta, 2005 13:20\nAika hyvin olen päässyt kuiville hamstrauksesta. Aikaisemmin olin varmaankin yksi pahimmista kun vertaa siihen, etten ole edes kauaa neulonut. Nyt olen kutistanut varastoni kymmenekseen entisestä lahjoittamalla ja myymällä lankoja. Lankani tulevat nykyään pääosin sponsoreilta.\nMitä tulee keskeneräisiin neuleisiin niin minulla on yksi laatikko, joka sisältää meikän salatun paheen: keskeneräisten neuleiden hautausmaa. Uskon, että vielä joku päivä saan niistäkin tarpeekseni ja heitän koko roskan menemään! Uutta ideaa ja toimeksiantoa kun pukkaa koko ajan lisää.\nMuutama työ on aina kesken. Niitä sitten tehdään tärkeys- ja inspiraatiojärjestyksessä valmiiksi ja jotkut heitetään sinne keskeneräisten neuleiden hautausmaalle.\nAika stabiili siis tilanteeni tällä osin, vaikka muuten melko häiriintynyt neuloja olenkin.\nmursuliina 21 joulukuuta, 2005 23:41\nveikkaukseni olisi, että olet hamsteritasolla 3,5. toisten hamsterien blogien lukeminen saattaa ulkopuolisen silmillä katsottuna pahentaa lankakuumettasi, mutta varmasti itse et tunne itseäsi lankasairaaksi lainkaan, vaan elämä saa lisää sisältöä. nimittäin lisää lankaa :D minun omaisuuteni on melkein pelkästään lankaa ja kangasta ja kaikenlaisia käsityötarvikkeita. mutta minkäs sille voi, kun se on harrastus, ammatti ja työ.\nHatun tarina jatkuu\nLapset, tehkää aina mallitilkku


Hyvinvoinnin ja terveyden edistämisen menetelmien ketterät kokeilut esittelyssä 15.11.2019 Savonian Microkadun kampuksella – Hyvinvoinnin lähteillä\nHyvinvoinnin ja terveyden edistämisen menetelmien ketterät kokeilut esittelyssä 15.11.2019 Savonian Microkadun kampuksella\nHyvinvointikoordinaattori (YAMK) opintoihin kuuluvan opintojakson Hyvinvoinnin ja terveyden edistämisen menetelmät (10 op) aikana opiskelijat kehittelivät ja kokeilivat omissa työyhteisössään ja/tai verkostoissaan erilaisia hyvinvointia ja terveyttä edistäviä menetelmiä. Näitä työmenetelmien kokeiluja ja näiden kokeilujen tuloksia esiteltiin Savonia AMK:n Microkadun kampuksella 15.11.2019.\nToimintapäivän tavoitteena oli toiminnallisten pisteiden kautta saada aikaan keskustelua hyvinvoinnin ja terveyden edistämisen menetelmistä. Työmenetelmien esittelytapahtuma järjestettiin pop- up-tyyppisenä ja toiminnallisia työpisteitä oli useita. Esillä olivat mm. toiminnalliset esittelyt ja harjoitteet sekä elämänhallintaa ja hyvinvointi kehittävien ja mittaavien toimintojen esittely.\nKuva 1-2: Opiskelijoita toimintapisteellä päivän aikana\nIso merkitys työpajan onnistumisella oli meidän sisäänheittäjillämme, jotka houkuttelivat kävijöitä tasaiseen tahtiin onnistuneesti. Mindfulness-harjoitteet ja liikkuvuustestit olivat selkeästi toisten vierailijoiden kiinnostuksen kohde. Monet tapahtumassa vierailleet halusivat päästä konkreettisesti kokeilemaan asioita.\nPäivän aikana esiteltiin esimerkiksi erilaisia palvelu- ja elintapaohjauksen menetelmiä, joita oltiin toteutettu vuoden aikana 2019 eri työpaikoilla. Esittelyssä olivat Päiväntasaajan ja aikuissosiaalityön asiakkaille suunnattu Ruokaisa-kurssi, MiePä popup ehkäisevän päihde- ja mielenterveystyön menetelmä peruskoululaisille, Vaalijalan Varkauden yksikön palvelutarjotin sekä PAKKA-toimintamalli alkoholi-, tupakka- ja rahapelihaittojen ehkäisyyn. Toimintapiste keräsikin mukavasti menetelmistä kiinnostuneita. Esimerkiksi sokerinäyttely, arvonta ja havainnollistavat nettisovellutukset nuuskan ja tupakan vaikutuksista elimistöön sekä ikärajavalvonnasta innostivat yleisöä. Arvonnassa onnekkaita palkittiin villasukilla, lapasilla ja makeisilla. Tapahtuman tähtihetkiä olivat yhdessä toteuttaminen ja monipuoliset ajatustenvaihdot niin ryhmäläisten kuin osallistujen kesken.\nKuva 2. Palvelutarjotin\nMikä parasta, keskusteluja heräsi ja näiden keskustelujen pohjalta saatiin omiin töihimme hyviä kehitysideoitakin. Osaa kysyttiin myös pitämään omasta aiheestaan oppitunteja. Eräs opiskelijan kanssa käyty keskustelu jäi mieleemme hyvin. Hänen kanssaan keskusteltiin juuri kykyviisarista ja samalla kerrottiin meidän hyvinvointikoordinaattorin koulutuslinjasta. Hän kiteytti hienosti meidän seminaarin ja koulutuksen idean yhteen virkkeeseen. ”Teidän koulutus ja tuleva työ kuulostaa olevan ennakoivaa ja tulevaisuuteen suuntautuvaa. Annetaan ihmisille tukea, mahdollisuuksia ja työkaluja edistää omaa terveyttä ja hyvinvointia.”\nOpiskelijat totesivat päivän jälkeen ”Saimme ideoita miten vastaavaa tapahtumaa voisi jatkossa kehittää. 🙂 Saimme paljon positiivista palautetta kävijöiltä tapahtuman järjestämisestä sekä osallistumista myös kiitollisuuden aiheiden löytymiseen ja ajatuksia läheisten/naapureiden hyvinvoinnin lisäämiseksi”.\nHyvinvointikoordinaattori (YAMK) ryhmä: TYKO18SY\nMarjo Heikkinen, lehtori Savonia-ammattikorkeakoulu\nPirjo Turunen, lehtori, Savonia- ammattikorkeakoulu\nPirjo Turunen 28.11.2019 28.11.2019 Terveyttä ja hyvinvointia edistävät menetelmät Ei kommentteja\n← Study tour to Brussels in Septemer 2019\nVaikuttavaa strategiatyötä kuntaan soveltavan liikunnan keinoin →


Kicks High Flyer Mobile Choke Beretta/Benelli/Franchi | Oulun Ase\nKicks High Flyer Mobile Choke Beretta/Benelli/Franchi sopiva jatkosupistaja.\nKicks Highflyer vaihtosupistaja on tunnetusti erinomainen portattu tarvikesupistaja, joka on valmistettu laadukkaista materiaaleista.\nSupistaja on työstetty lämpökäsitellystä 17-4PH ruostumattomasta terästangosta. Sen valmistuksessa on käytetty uusinta, tietoteknisesti ohjattua, tekniikkaa ja korkeita standardeja. Tämä supistaja on soveltuu vesilinnustajille, kanalinnustajille, kyyhkyn ja jäniksen metsästäjille. Supistaja vähentää rakenteensa vuoksi rekyyliä, joka mahdollistaa nopeammat laukaukset. Supistaja parantaa osumakuviota jopa 20 % alkuperäisestä.\nKicks Highflyer vaihtosupistaja soveltuu lyijyn, teräksen ja muiden korvaavien haulien ampumiseen. Mattamusta pinnoite. Voidaan kiristää paikoilleen myös käsin.\nSaatavilla FULL ja XtraFULL versiot.


Inspiraatio: 15547 Taitellut designpaperi-joulukuuset Nämä joulukuuset on tehty taittelemalla kuviopaperiympyröitä, jotka on leikattu kahden kokoisilla kuviolävistäjillä.\nInspiraatio: 15542 Värikkäät roikkuvat posliinitalot Nämä lasitetut posliinitalot on koristeltu lasi & posliinitusseilla. Väri on kiinnitetty kotiuunissa.\nInspiraatio: 15437 Ripustettava kukkakoriste puutikuista\nInspiraatio: 15159 Pearl Clay:lla koristellut styroxmunat Tee pääsiäismunia styroxmunista ja erivärisistä Pearl Clay:sta.\nInspiraatio: 15150 Silk Clay:lla koristellut kartonkiset pääsiäistiput Nämä pääsiäistiput on leikattu kartongista ja koristeltu Silk Clay:lla, paljeteilla ja pom-pomeilla. Voit tehdä myös pääsiäispupuja, keijuja ja koristeellisia munia.


Vinkkejä avainturvallisuuteen ja turvakaapin hankintaan | Turvalukkari\n← Suojaa omaisuuttasi auringon haitallisilta säteiltä\nTurvallisuuden ratkaisut eivät saa perustua mielikuviin →\nVinkkejä avainturvallisuuteen ja turvakaapin hankintaan\nJulkaistu: 18.10.2013 | Kirjoittanut: Turvalukkari\nJokaisella yrityksellä tulisi olla turvalliset puitteet avainten, tärkeiden asiakirjojen, arvotavaroiden ja pienten rahasummien säilytykseen. Tämä on tärkeää paitsi rikoksen ja vahinkojen ehkäisyssä, myös siksi, että yrityksen toiminta olisi ylipäätään sujuvaa avainten ja muiden suojelua vaativien tavaroiden ja papereiden käytössä.\nKun ehkäiset riskejä kunnolla, ei tarvitse sitten myöhemmin jossitella tai riidellä vakuutusyhtiön kanssa. Alla muutamia vinkkejä ja lähtökohtia on yrityksesi turvakaappien hankintaan ja ”avainpolitiikkaan”.\nHanki yrityksen käyttöön avain- tai turvakaappeja, jotka täyttävät vakuutusyhtiöiden ja Finanssialan Keskusliiton standardit ja murtosuojausohjeet. Vain tämä takaa laadukkaan säilytystilan vaatimukset ja vakuutusehtojen täyttymisen.\nHuolehdi, ettei turvakaappi ole helposti ulkopuolisen havaittavissa, esimerkiksi ikkunan kautta. Sisäänpääsy turvakaapin huonetilaan saisi olla vain henkilökunnalla.\nKiinnitä turvakaappi lattiaan tai seinään ohjeiden mukaisesti. Kaappi tulisi pultata vahvasti kiviseinään tai lattiaan.\nAvain- tai turvakaappi kannattaa varustaa elektronisella lukolla, sillä kaapin merkittävin turvallisuusriski on sen mahdollinen oma avain.\nHuolehdi siitä, että tilan ikkunat ja lasiovet ovat myös murtosuojattuja.\nKuljeta avaimia mukana valvotusti, vastuullisesti ja varkailta suojassa. Niitä ei saa jättää edes tilapäisesti autoon, paitsi vahvasti kiinnitettyyn lukittuun koteloon.\nAvaimet on merkittävä tai koodattava niin, ettei niitä voi yhdistää tiettyyn osoitteeseen tai kohteeseen. Huolehdi myös avainkoodilistan turvallisesta säilytyksestä erillään avainten kanssa.\nOikea kaappi oikeaan tarpeeseen\nEnnen kuin hankit avain- tai turvakaappia, selvitä ja määrittele minkälaiseen käyttöön ja tarpeeseen se tulee, esimerkiksi\nmitä ja minkä arvoisia asioita aiot suojata: avaimia, asiakirjoja tms.\nminkä kokoista kaappia tarvitset, esimerkiksi kuinka monta avainta aiot säilyttää avainkaapissa nyt ja tulevaisuudessa\nkuinka monta käyttäjää avain- tai turvakaapilla on?\nAvain- ja turvakaappeja löytyy moneen tarpeeseen. Ennen kuin valitset, keskustele tilanteestasi turvatuotteiden asiantuntijan kanssa ja varmista, mitä omat vakuutusehtosi määrittelevät säilytysratkaisuille.\nFinanssialan Keskusliiton avainturvallisuusohje\nKategoria(t): Yleinen Avainsana(t): avainkaappi, avainturvallisuus, elektroninen lukitus, turvakaappi. Lisää kestolinkki kirjanmerkkeihisi.\nTurvakaapin laatuun kannattaa kiinnittää huomiota!\nUV valon vaikutus sisätiloissa


Mini & Me: Lahjaksi aikaa - osallistu arvontaan\nmummo 29. marraskuuta 2016 klo 11.58\nAikalaatikon antaisin poikani perheelle, jossa 2,5 vuotias pikku prinsessa.\nsalli m 29. marraskuuta 2016 klo 12.07\nMukaan arvontaan ja tytön perheelle menisi. Salli.moilanen36@gmail.com\nSanttu & Eke 29. marraskuuta 2016 klo 12.13\nAntaisin aikalaatikon kummitytölleni jonka kanssa voisimme tehdä näitä yhdessä, kun hän ensin vaan vähän kasvaa! :)\nAntaisin aikalaatikon omalle 3 vuotiaalle pojalleni. Mukana arvonnassa siis:) sanna-mari.ovaskai@hotmail.fi\nHippo hiiri 29. marraskuuta 2016 klo 12.47\nOmille lapsilleni olisi aika ihana yllätys.:)\nJenni | Rouva Y 29. marraskuuta 2016 klo 13.39\nAikalaatikko menisi omalle pojalle, ja siinä samalla koko perheelle.\nTiia-Askeleita perheenä 29. marraskuuta 2016 klo 16.07\nMukana! Tämä menisi omalle pojalle, eli meidän perheelle :) babystepblogi@gmail.com\nMallukka64 29. marraskuuta 2016 klo 16.41\nKolmilapsiselle siskon perheelle aivan ihana yhteisen tekemisen yllätys!\nKummitytölle olisi ihana ja arvokas lahja; aika. :)\nSalla 29. marraskuuta 2016 klo 17.55\nOmalle perheelle tulisi tämä! :)\nMarja-Liisa 29. marraskuuta 2016 klo 18.18\nKummilapselle menisi tämä :)\nAnonyymi 29. marraskuuta 2016 klo 18.23\nSisaren perheelle lahjaksi menisi!\nSuvi7 29. marraskuuta 2016 klo 19.42\nAntaisin laatikon siskon perheelle, jossa pieni lapsi :) Tosi hyvä ja ihana juttu tuo <3 talviuninalle(at)gmail.com\nanna s. 29. marraskuuta 2016 klo 20.13\nAntaisin laatikon pojalleni :)\nOmalle pojalleni .)\nMarjoH 29. marraskuuta 2016 klo 20.24\nLaatikko jäisi meille kotiin puuhaksi nelihenkiselle perheellemme.\nSuvi 29. marraskuuta 2016 klo 20.34\nAntaisin aikalaatikon keväällä kolme vuotta täyttävälle kummipojalleni. Joululahjat on jo hommattuna, mutta tämän voisi pistää jemmaan ja antaa keväällä synttärilahjaksi, kun poika on vähän isompi ja alkaa ymmärtää kummitädin kanssa touhuilun päälle. :)\nHeini 29. marraskuuta 2016 klo 20.43\nAivan ihana ajatus tuossa laatikossa! :) antaisin sen veljeni perheelle, jossa on kaksi pientä lasta. kokkonen.heini@gmail.com\nHilda Hissu 29. marraskuuta 2016 klo 21.23\nAntaisin ystävän lapselle :)\nLaura/NauravaNappi 29. marraskuuta 2016 klo 21.33\nVarmaan omille lapsille, koska kummilapset ovat jo sen verran vanhempia :) Tosi kiva idea!\nannikajokinen 29. marraskuuta 2016 klo 21.39\nAntaisin aikalaatikon veljenlapsilla joululahjaksi :) T:Annika annikajokinen95@gmail.com\nAnonyymi 29. marraskuuta 2016 klo 21.43\nMinä antaisin tämän joululahjaksi 5-vuotiaan kummityttöni isälle. Kummityttöni on niin isinsä tyttö. ;)\njansu 29. marraskuuta 2016 klo 22.14\nOnpas ihana lahjaidea! Antaisin tämän sukulaisperheelle, jossa nuorin lapsista 3 vuotta ☺ olisi aivan täydellinen heille <3\nANU 29. marraskuuta 2016 klo 22.23\nKuulostaisi niin sopivalta 9 vuotiaalle esikoiselleni <3\nAntaisin tämän aikalaatikon meidän reippaalle 4v. tytölle, tulisi niin tarpeeseen :) piia-88(at)luukku.com\nAnonyymi 30. marraskuuta 2016 klo 1.05\nMeidän kolmeveelle, jotta se sais helpommin äitinkin mukaan touhuihin - sopimusrikkomuksen uhalla! h.malmlund@gmail.com\nAnonyymi 30. marraskuuta 2016 klo 6.49\nNanna 30. marraskuuta 2016 klo 12.04\nAntaisin lahjana omalle perheelleni.\nAnonyymi 30. marraskuuta 2016 klo 14.20\nOnpas kiva idea! Tyttäreni olisi tämän ansainnut :)\nAnonyymi 30. marraskuuta 2016 klo 14.22\nEhdottomasti rakkaalle kohta 5-vuotiaalle kummipojalleni :) <3\nNenna 30. marraskuuta 2016 klo 18.36\nAntaisin aikaa ihanalle kummilapselleni :)\nAnonyymi 30. marraskuuta 2016 klo 21.19\nTämä olisikin ihana lahja omalle kolmevuotiaalleni tai kaksivuotiaalle kummitytölle :)\nAnonyymi 30. marraskuuta 2016 klo 21.52\nEllu 30. marraskuuta 2016 klo 22.17\nMukana arvonnassa. Tuo olis tosi kiva vaikka joululahjaksi omille 3- ja 5-vuotiaille tytöilleni. ��\nSulla on ihanan hyväntuulinen blogi, sitä on aina yhtä ihana käydä lukemassa. ��\nJessika 1. joulukuuta 2016 klo 11.17\nonpa ihana, omalle tytölle antaisin pirpanaunelmia@hotmail.com\nLaura 1. joulukuuta 2016 klo 14.21\nTämä olisi kiva joululahja kummitytölle ja/tai hänen pikkusiskolleen :) lhisom(at)utu.fi\nHlj 1. joulukuuta 2016 klo 18.39\nKummipojalle menisi. :) hiltuha(at)gmail.com\nAnonyymi 1. joulukuuta 2016 klo 18.42\nSaattaisin jättää tuon pelin itselle ja ottaa esiin aina, kun sukulaislapset käyvät vierailulla. juhtimus(ät)gmail(piste)com\nSiinatar 1. joulukuuta 2016 klo 22.46\nLapsilleni =). Mukaan arvontaan!\nEevaM 3. joulukuuta 2016 klo 20.28\nSiskon perheelle joululahjaksi :)\nSari 3. joulukuuta 2016 klo 22.32\nTämä tulisi meidän perheelle jossa kaksi alle kouluikäistä sekä vanhemmat. sari.lamminpaa (a) gmail.com


Onko ylösnousemus tunneasia? – Ruut-lehti\nKuulin viime viikolla minulle aivan uuden näkökulman pääsiäiseen. Eräs tuttu totesi, että ylösnousemusta ei hänen mielestään yleensä selitetä tarpeeksi. Hänestä monella on väärä käsitys siitä, mitä Jeesuksen ylösnousemuksessa todella tapahtui.\nEn itse ollut tullut ajatelleeksi, että Jeesuksen ylösnousemus vaatisi erityistä selittelyä. Moni muu pääsiäisen ajan tapahtumista kyllä tuntuu vaativan. On vaikea käsittää esimerkiksi sitä, miksi Jeesuksen oli kärsittävä niin tuskallinen ja hirveä kuolema, saati sitten selittää asia ymmärrettävällä tavalla vaikkapa lapselle. Ylösnousemus tuntuu olevan helpoimmasta päästä: Jeesus oli kuollut, mutta heräsikin Jumalan voiman vaikutuksesta eloon. Onko asiaa mahdollista sen kummemmin selittääkään?\nKeskustelukumppanini oli sitä mieltä, että on, ja täytyy. Hän kertoi uskovansa, ettei ylösnousemus tapahtunut konkreettisesti, vaan ainoastaan Jeesuksen opetuslasten mielissä. Hänen mukaansa ylösnousemus on vertauskuva epätoivosta nousemisesta: Jeesuksen opetuslapset saivat lannistumisen jälkeen uuden ilon ja rohkeuden.\nPyysin tuttavaani avaamaan selityksensä logiikkaa. Jos Jeesus ei noussutkaan haudasta, eikö hän myöskään ilmestynyt kuolemansa jälkeen opetuslapsille ja muille todistajille, kuten Raamattu kertoo? “Ei se ole mahdollista”, vastasi tämä tuttuni.\nTuttavani oli sitä mieltä, että Jumalan kyvyt ovat rajalliset. Tämän todisteena hän esitti vanhan filosofisen kikkailun: “Voiko Jumala luoda niin painavan kiven, ettei itse pysty nostamaan sitä?” Jätin kysymättä, missähän kohtaa Jumalalla tulee raja vastaan. Vaikka ihmisen nokkelasti muotoilema kivenluomishaaste ei Jumalalta onnistuisikaan, millä perusteella kuolleiden herättäminen ei voisi kuulua taivaan ja maan luojan repertuaariin?\nTuntuu ehkä turvallisemmalta ajatella, että Jumala on vain jokin häilyvä energia, jota ei kiinnosta tämän maailman meno.\nTällaisissa ajatuskikkailuissa ja selitysrakennelmissa on jotain todella inhimillistä. Yritämme usein pakkomielteisesti löytää jonkin selityksen niille asioille, jotka ovat käsityskykymme ulkopuolella. Jos pätevää selitystä ei löydy, keksimme sellaisen itse. Monen ateistin mielestä usko Jumalaan on syntynyt juuri näin: ihmiset ovat keksineet Jumalan selitykseksi havaitsemilleen erikoisille ilmiöille.\nMinusta vaikuttaa siltä, että asia on toisin päin. Selittelyä tuntuvat harrastavan eniten ne, joiden on vaikea kestää ajatusta kaikkivaltiaasta Jumalasta. He saattavat kehittää mitä kummallisimpia spekulaatioita väistääkseen sen mahdollisuuden, että ihmeellisten tapahtumien ja yhteensattumien takana voisi olla Jumala. Jopa hyvin horjuvat teoriakyhäelmät tuntuvat kelpaavan todisteeksi siitä, ettei Jumalaa voi olla olemassa, tai ainakaan hän ei pysty tekemään ihmeitä. Tuntuu ehkä turvallisemmalta ajatella, että Jumala on vain jokin häilyvä energia, jota ei kiinnosta tämän maailman meno (silti näin ajatteleva ihminen saattaa rukoilla häneltä apua hädässä).\nMinusta vaikuttaa epätodennäköiseltä, että opetuslasten äkillinen voimaantuminen, tunteiden ja mielentilan muutos olisi yksinään ollut se sysäys, joka muutti historiaa. Olisiko yhdentoista miehen (ja muutaman naisen) tunnemaailman ailahdus voinut synnyttää kansanliikkeen, joka on voimissaan edelleen, kahden tuhannen vuoden jälkeenkin? Olisivatko opetuslapset todella lähteneet oman henkensä uhalla julistamaan kaikille: Kuolema (eli lannistuminen) on voitettu! Jeesus on noussut haudasta (ei siis oikeasti noussut, vaan meidän mielissämme)! Eivätkö he olisi luopuneet positiivisen ajattelun voiman julistamisesta viimeistään silloin, kun heitä sen vuoksi kidutettiin ja syötettiin leijonille?\nOlisiko yhdentoista miehen tunnemaailman ailahdus voinut synnyttää kansanliikkeen, joka on voimissaan edelleen, kahden tuhannen vuoden jälkeenkin?\nKyllä tuo selitys on mahdollinen – mutta vain siksi, että Jumalalle mikä tahansa on mahdollista. Kuitenkin jos uskon, että Jumala on kaikkivoipa, minulla ei ole mitään syytä olla uskomatta sitä, että hän kykeni herättämään Jeesuksen kuolleista. Kukaan ihminen ei pysty selittämään, miten Jumala sen teki. Ei tietenkään, emmehän me ole jumalia. Jesajan kirjassa sanotaan osuvasti:\n“Voi ihmistä, joka riitelee luojaansa vastaan, voi ruukunsirpaletta sirpaleitten joukossa! Sanooko savi muovaajalleen: ‘Mitä sinä pystyt tekemään?’ Sanooko teos tekijälleen: ‘Ei sinulla ole taitajan kättä.’”\nJos haluat tutustua tarkemmin siihen, millaiset todisteet puhuvat ylösnousemuksen historiallisuuden puolesta, kannattaa lukea vaikkapa Seurakuntalainen-verkkomedian lyhyt artikkeli arvostetun uskonpuolustajan, professori William Lane Craigin ylösnousemus-aiheisesta luennosta. Jasu Markkasen tekstissä käsitellään aihetta yksityiskohtaisemmin ja pureudutaan myös erilaisiin salaliittoteorioihin, joilla ylösnousemususkoa on yritetty vesittää.\nPrevious articleYlösnousemususkon synty\nNext articleImettäjän oppivuodet


Verohallituksen päätös yleisestä… 24/2000 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 2000 › 24/2000\nAnnettu Helsingissä 17 päivänä tammikuuta 2000\nVerohallitus on verotusmenettelystä 18 päivänä joulukuuta 1995 annetun lain (1558/95) 15 §:n 7 momentin, 16 §:n 7 momentin, 17 §:n 3 momentin ja 18 §:n 7 momentin, yhtiöveron hyvityksestä 22 päivänä joulukuuta 1989 annetun asetuksen (1216/89) 2 §:n 6 kohdan sekä varainsiirtoverolain (931/96) 30 §:n 1 ja 3 momentin nojalla päättänyt:\nVerohallitus rajoittaa verotusmenettelystä annetun lain (1558/95) 15 §:ssä ja 18 §:n 6 momentissa ja varainsiirtoverolain (931/96) 30 §:n 1 ja 3 momentissa tarkoitettujen tietojen antamista siten, että tiedonantovelvollisen on ilmoitettava verohallinnolle ilman eri kehotusta vain tämän päätöksen 2―15 §:ssä tarkoitetut suoritukset.\nKotitalouksien maksamat palkat ja työ- korvaukset\n4) muut kuin 1―3 kohdassa tarkoitetut satunnaiset, veronalaiset palkkiot ja palkinnot, kuten löytöpalkkiot sekä taidekilpailujen palkinnot, jos suorituksen määrä on vähintään 500 markkaa kalenterivuodessa.\n1) autoedusta on ilmoitettava palkkaan lisätyn raha-arvon määrä, autoedusta perityn korvauksen määrä, auton ikäryhmä, tieto siitä, onko kysymyksessä vapaa vai käyttöetu sekä autolla ajettujen yksityiskilometrien määrä, jos työnantaja käyttää ennakonpidätyksessä kilometrikohtaista arvoa;\n2) asuntolainan korkoedun määrä;\n3) muista kuin edellä 1 ja 2 kohdassa tarkoitetuista luontoiseduista on ilmoitettava palkkaan lisätyn luontoisedun raha-arvon määrä, luontoisedusta perityn korvauksen määrä, edun laatu sekä tieto siitä, vastaako ravintoedusta peritty korvaus verotusarvoa.\nTyönantaja, joka tuloverolain 77 §:n 1 momentin (1024/97) nojalla jättää palkasta ennakonpidätyksen toimittamatta, on velvollinen antamaan työskentelystä Verohallituksen vahvistaman kaavan mukaisen ilmoituksen.\nEdellä 1 momentissa tarkoitetuista verovapaista työmatkakustannusten korvauksista on ilmoitettava korvauksen laatu, sekä päivärahojen ja ateriakorvausten yhteisrahamäärä erillään kilometrikorvausten yhteismarkkamäärästä. Kilometrikorvauksista on ilmoitettava myös korvausten perusteena oleva kilometrimäärä.\nArvo-osuusrekisterin pitäjän on ilmoitettava Suomen arvo-osuusjärjestelmässä käsiteltäviin osaketalletustodistuksiin ja ulkomaisiin osakkeisiin perustuvat osingot.\nArvopaperimarkkinalaissa (495/89) tarkoitetun arvopaperinvälittäjän on annettava tiedot osakkeen, osaketalletustodistuksen ja merkintäoikeuden kaupasta. Lisäksi välittäjän on annettava tiedot vakioiduista johdannaissopimuksista, arvopaperimarkkinalain 10 luvun 1 a §:ssä tarkoitetuista vakioituihin johdannaissopimuksiin rinnastettavista johdannaissopimuksista sekä arvopaperimarkkinalain 10 luvun 1 b §:ssä tarkoitetuista muista johdannaissopimuksista. Kaupat on ilmoitettava kunkin asiakkaan osalta ostoittain ja myynneittäin. Kaupoista on ilmoitettava kohde ja niiden lukumäärä, osto- ja myyntipäivämäärä, kauppahinta sekä suoritetun varainsiirtoveron määrä. Sijoitusrahaston on ilmoitettava vastaavat tiedot sijoitusrahaston rahasto-osuuksien lunastuksista.\nOsakeyhtiön on ilmoitettava osakkaan tai hänen perheenjäsenensä osakeyhtiöltä verovuonna saama ja verovuoden lopussa takaisin maksamatta oleva rahalaina, jos osakkaalla, hänen perheenjäsenellään tai heillä yhdessä on suoraan tai välillisesti vähintään 10 % osakeyhtiön osakkeista tai kaikkien osakkeiden tuottamasta äänimäärästä.\nSelvitysyhteisön ja arvopaperivälittäjien (selvitysosapuolien) on ilmoitettava maksamistaan ja välittämistään sijaisosingoista seuraavat tiedot:\nOsakkeiden lainaksiantajan välittäjä ilmoittaa osinkoa jakavan yhtiön LY-tunnuksen, yhtiön tilikauden, sijaisosingon saajan nimen ja henkilötunnuksen, saadun sijaisosingon rahamäärän, osakkeiden lukumäärän ja maksupäivän sekä lainaussopimuksen viitenumeron.\nOsakkeiden lainaksiottajan välittäjä ilmoittaa osinkoa jakavan yhtiön LY-tunnuksen, sijaisosingon maksajan nimen ja LY-tunnuksen, maksetun sijaisosingon rahamäärän, osakkeiden lukumäärän ja maksupäivän sekä lainaussopimuksen viitenumeron.\nSelvitysyhteisö ilmoittaa lainaussopimuksen viitenumeron sopimuskohtaisesti, osakkeiden lainaksiottajan ja lainaksiantajan arvopaperivälittäjän (selvitysosapuolen) nimen ja LY-tunnuksen, osinkoa jakavan yhtiön nimen, LY-tunnuksen ja tilikauden sekä kullekin osapuolelle välitetyn sijaisosingon rahamäärän.\nPuhelinyhteisön ja yhteisön, joka on puhelinyhteisön pääosakas, on ilmoitettava tiedot osakkaidensa ja jäsentensä kalenterivuoden päättyessä omistamista osakkeista tai osuuksista, jos yhteisössä osakkuus tai jäsenyys ja asiakkuus on erotettu toisistaan.\nPuhelinyhteisöllä ei ole kuitenkaan tiedonantovelvollisuutta siltä osin kuin puhelinyhteisön osake on otettu kaupankäynnin kohteeksi arvopaperipörssissä.\nEdellä 2―18 §:ssä tarkoitetuista tuloista ja varallisuudesta on ilmoitettava:\n3) suorituksen tai varallisuuserän laatu ja rahamäärä, ei kuitenkaan 18 §:ssä tarkoitetun osakkeen tai osuuden arvoa.\n3) maksujen rahamäärä vähennyskelpoisuuden mukaan ryhmiteltynä.\n3) jälkimarkkinahyvityksen rahamäärä.\nEdellä 2―3 §:ssä, 4―9 §:ssä, 10 §:n 1, 2 ja 4 momentissa, 11―13 §:ssä, 15 §:ssä, 17― 18 §:ssä, 21 §:n 1 momentissa ja 23―25 §:ssä tarkoitetut tiedot on annettava vuosittain tammikuun loppuun mennessä edelliseltä kalenterivuodelta. Tuloverolain 74 §:ssä tarkoitettua merityötuloa koskevat tiedot on kuitenkin annettava edelliseltä kalenterivuodelta helmikuun loppuun mennessä. Myös edellä 14 §:ssä ja 21 §:n 2 momentissa tarkoitetut tiedot on annettava vuosittain edelliseltä kalenterivuodelta helmikuun loppuun mennessä.\nEdellä 3a §:ssä tarkoitettu ilmoitus on annettava kuukauden kuluessa siitä, kun ennakonpidätys ensimmäisen kerran jätetään toimittamatta.\nEdellä 16 §:ssä tarkoitetut tiedot on annettava edelliseltä poronhoitovuodelta Verohallituksen kanssa erikseen sovittavana ajankohtana.\nEdellä 20 §:ssä ja 22 §:ssä tarkoitetut tiedot on annettava edelliseltä kalenterivuodelta maaliskuun 15 päivään mennessä.\nTiedot annetaan joko lomakkeella tai konekielisesti Verohallituksen hyväksymällä tavalla sille verovirastolle, jonka virka-alueella ilmoituksen antajan kotipaikka on tai Verohallitukselle, jos niin on erikseen sovittu. Edellä 10 §:n 4 momentissa ja 13 §:ssä tarkoitetut tiedot ilmoitetaan kuitenkin vain konekielisesti.\nEdellä 15 §:ssä tarkoitetut tiedot sijaisosingoista annetaan lomakkeella tai veroviraston muuten hyväksymällä tavalla Uudenmaan verovirastolle.\nEdellä 18 ja 22 §:ssä tarkoitetut tiedot annetaan Verohallituksen kanssa erikseen sovittavalla tavalla.\nKaikki tässä päätöksessä tarkoitetut rahamäärät voidaan ilmoittaa euroissa tai markoissa.\nTämä päätös tulee voimaan 25 päivänä tammikuuta 2000.\nPäätöstä sovelletaan ensimmäisen kerran vuodelta 2000 annettaviin tietoihin.\nPäätöksen 4 §:n 3 momenttia, 13 §:ää, 14 §:n 2 momenttia ja 26 §:n 9 momenttia sovelletaan kuitenkin ensimmäisen kerran annettaessa tietoja vuodelta 1999 toimitettavaa verotusta varten.\nPäätöksellä kumotaan Verohallituksen 15 päivänä tammikuuta 1999 antama päätös yleisestä tiedonantovelvollisuudesta (21/1999) siihen 2 päivänä heinäkuuta 1999 tehtyine muutoksineen (796/1999).\nHelsingissä 17 päivänä tammikuuta 2000\n1 luku - Tulotiedot1 § - Tulotietoja koskeva tiedonantovelvollisuuden rajoittaminen2 § - Kotitalouksien maksamat palkat ja työ- korvaukset3 § - Muiden kuin kotitalouksien maksamat palkat ja työkorvaukset3 a § - Ulkomaantyötulo4 § - Verovapaat kustannusten korvaukset5 § - Sosiaalietuudet, syytingit, lakkoavustukset ym.6 § - Käyttökorvaukset7 § - Apurahat8 § - Vakuutuskorvaukset9 § - Korot ja jälkimarkkinahyvitykset10 § - Sijoitus- ja henkilöstörahaston maksamat suoritukset ja osingot11 § - Puukaupat12 § - Julkiset tuet13 § - Arvopaperikaupat ja sijoitusrahaston lunastukset14 § - Osakaslaina15 § - Sijaisosinkojen ilmoittaminen2 luku - Varallisuustiedot16 § - Porotiedot17 § - Sijoitusrahaston rahasto-osuus18 § - Puhelinyhteisöjen ilmoitusvelvollisuus3 luku - Tarkemmat määräykset19 § - Tulojen ja varallisuuden ilmoittamista koskevat tarkemmat määräykset4 luku - Velka- ja vähennystiedot20 § - Ammattiyhdistysjäsenmaksut21 § - Eläkevakuutusmaksutiedot22 § - Työttömän korvauspäivien lukumäärä23 § - Velkatiedot24 § - Peritty jälkimarkkinahyvitys5 luku - Muut tiedot25 § - Asuntoyhteisön ilmoittamat tiedot6 luku - Muut määräykset26 § - Ilmoitusmenettely7 luku - Voimaantulo27 § - Voimaantulo


080911 Raskaan sarjan mutapainia - Antero Leppänen\n080911 Raskaan sarjan mutapainia\nOlen kunnallisvaaleissa ehdokkaana kuudetta kertaa: kolme kertaa Halikossa, kahdesti Salossa ja nyt sitten uuden Salon vaaleissa. Koskaan aikaisemmin en ole havainnut sellaista yhden ehdokkaan populismin määrää niin monessa eri tiedotusvälineessä kuin näiden kuntavaalien alla.\nEräs salolainen istuva kunnallisvaltuutettu on kuin rakkikoira ja sättii asiattomasti ja perusteettomasti kaikki – niin omat kuin vieraat - valtuustokollegansa ja sosialidemokraatit vielä erikseen. Tähän mennessä hän on netissä syyttänyt Salon demareita kotisivujensa hakkeroinnista. Myöhemmin hän joutui poistamaan sivuiltaan herjauksensa luultavimmin poliisiviranomaisten kehotuksesta.\nSekä kotisivuillaan että paikallisesssa lehdessä hän on syyttänyt 42 salolaista valtuutettua huonosta taloudenhoidosta. Edelleen hän on paikallislehdessä esittänyt, että kaupungintaloa ei tulisi lainkaan rakentaa. Nämä kaikki hän julkistaa syytteinä, vaikka on itse ollut hyväksymässä kaikki kuluvan valtuustokauden aikana tehdyt talouspäätökset. Hän ei ole tehnyt mitään poikkeavaa esitystä esimerkiksi talousarviokokouksissa. Jos hän olisi ollut sitä mieltä että kaupungintaloa ei tulisi rakentaa, hänen olisi tullut esittää sen poistamista investointiohjelmasta vuonna 2005, 2006 tai 2007. Tänä vuonna Salon valtuusto ei enää uuden kunnan perustamisesta johtuen käsittele omaa budjettiaan, eikä ehdotusta siksi kukaan enää voi tehdä. Tämän tietää asianomainenkin.\nHän on valtuustossa ollut hyväksymässä myös kymmenen kunnan yhdentymistymissopimuksen ilman vastaväitteitä. Nyt hän oli valtakunnan televisiokanavalla sitä mieltä, että sopimuksessa on kohtia, jotka hipovat laillisen/laittoman rajoja. Selvitysmies Arto Koski on julkisuudessa todennut laittomuusväitteiden olevan puppua. Voi olla, että kaikkia tempauksia ei valitettavasti vielä olla nähtykään. Mutapainissa on muuten sellainen inhottava piirre, että molemmat likaantuvat. Menenpä siis saunaan!\nBritannian pääministeri Theresa May ilmoitti erostaan\nBritannian pääministeri Theresa May on ilmoittanut eroavansa 7. kesäkuuta. Tuolloin May luopuu konservatiivipuolueen puheenjohtajuudesta ja jättää...\nMiapetra Kumpula-Natri: ”Digiverkot nousevat valtapelin keskiöön öljy- ja kaasuputkien rinnalle”\nSDP:n europarlamentaarikko Miapetra Kumpula-Natri muistuttaa tiedotteessaan, että sunnuntain eurovaaleissa Euroopassa ollaan vedenjakajalla. – Meidän...


Tarinauttisen hämärän hetket: Maailman ympäri, 1/3: Pohjoista leveyttä\nTervehdys maailmalta! Matkani kirjamaailman ympäri on nousukiidossa, ja kuten lupailin, kirjeenvaihturoin matkani varrelta teille. Jottei turnausväsymys iskisi, jaan raporttini kolmeen osaan, joista ensimmäinen tulee, ta-daa, tässä. Mukavaa jos tulette "matkaseuraksi" lukemalla näitä matkakirjeitäni ja jättämällä terveiset kommenttilootaan.\nHeti alkuun tunnustan, että matkaanlähtö viivästyi pahasti. Koska kyseessä on force majeure, ja koska arkeni juuri nyt on käymistilassa, en edes yritä ehtiä "perille" 80 päivässä niinkuin alunperin ajattelin. Otan ja annan siis itselleni aikaa nautiskella ja lepäillä. Kunhan ehdin jouluksi kotiin, se riittää.\nMutta asiaan. Niin kuin hyvin tiedetään, kaikki suuret matkat alkavat samasta paikasta: tästä. Niin siis minäkin aloitin reissuni sieltä missä parhaillani sijaitsen, eli pohjoiselta Pohjanmaalta. Oululainen Skiftesvik oli minulle mieluinen yllätys, pidin hänen tyylistään enemmän kuin arvasin. Ahtojäiden narinaa, tervan tuoksua ja majakan välkettä, bensankatkua ja ennen kaikkea juurevia perämeren ihmisiä, joista moni on niin ihanasti rempallaan!\nKoska Jonin kanssa kotiseutua kolutessani löysin hangesta venäläisen avaruuslentäjän, oli loogista seurata kosmista vihjettä kohti suurta ja muinaista neuvostojen maata. Jatkoin matkaani kumikanootilla ja meloin vihkivesiä pitkin ajan virtaa taaksepäin: Neuvostovuosien Viroon.\nHänen selkänsä takana pimeässä uudenvuoden aattoillassa kaartui jähmettynyt Liivinmaa: meijerit ja omenapuut, heinäsuovat ja halkopinot, mehiläistarhat, korsut, tulipyrstöt ja kummitukset. Se oli vanhaa ja vihaista maata. Joka kerran jäi sen otteeseen, siitä se piti kiinni.\n~Viivi Luik: Seitsemäs rauhan kevät ~\nJa matkalla kun ollaan, tahdon toki esitellä muutakin kohdemaiden kulttuuria kuin kirjoja. Postikorttien sijasta saatte muuta kivaa, vaikkapa musiikkinäytteitä. Tämä virolainen rakkauslaulu sai ainakin minut ihan väkisin hyvälle tuulelle!\nUrsula: Puu taga ilvest\nVirosta jouduin jollain ihme kyydillä Liettuaan, josta minut vietiin Stalinin vieraaksi Siperiaan kasvattamaan luonnetta. Kyllä se kasvoikin - mutta koska olin mukana vain hengessä, sallin itseni nauttia myös maisemista välillä.\nProomut lipuivat viikkokausia yhä pohjoisemmaksi pitkin Angarajokea. Maihin noustuamme ajoimme monta päivää mustien kuorma-autojen perällä sankkojen metsien halki. Ohitimme valtavankokoisia kaatuneita puita, joiden rungot olivat niin kookkaita, että kuorma-auto olisi mahtunut ajamaan niiden läpi. En nähnyt ainuttakaan ihmistä. Tumma metsä tuntui saartavan meidät läpitunkemattomana. Minne he meitä vievät? Päivisin olimme paahtua ja öisin hytisimme. Rakot paranivat. Söimme kaiken, mitä meille annettiin, kiitollisina siitä ettei meitä pantu töihin.\n~ Ruta Sepetys: Harmaata valoa ~\nVietettyäni kymmenen vuotta Siperian perämetsissä teki mieli päästä vaihteeksi ihmisten pariin. Ei siis muuta kuin kaksi pyörää alle ja nokka kohti ihmeellistä Intiaa parin hullun eurooppalaisen mukana...\nKahdella Chandigarhiin johtavalla kaistalla ajaa usein rinnakkain kolmesta neljään ajoneuvoa. Vaikka ollaan niin sanotulla valtatiellä, moottoriliikenteen seassa vaeltaa iloisesti vuohia, lehmiä ja kulkukoiria. Intian teillä useimmat liikennesäännöt on tehty rikottaviksi, mutta ajamisessa on eräänlainen logiikka. Pienempi ajoneuvo antaa aina tietä isommalle, ja jos ei anna, isompi ottaa sen väkisin. Moottoripyöräilijä on heikossa asemassa, koska hänen on annettava tietä melkein kaikille: autoille, busseille, rekoille ja varsinkin pyhille lehmille, joita väistävät kaikki.\n~ Satu Rommi: Moottoripyörällä Himalajalle ~\nVilinän ja kaaoksen lisäksi Himalajalta löytyi myös majesteettisuutta ja pyhyyttä. Näihin kuviin, näihin tunnelmiin jätän teidät tällä kertaa. Kiitos kun olette virtuaalikärpäsinä matkallani mukana!\nKarunesh: Remebering to forget (Himalayas)\nYhden pienen, pimeän huoneen nurkassa istuu lattialla punertavaan kaapuun pukeutunut munkki, joka esittelee kynttilänvalossa tiibetiläisiä pyhiä tekstejä omituisen leveästä kirjasta. Hyllyillä seisoo vieri vieressä satoja samanlaisia kirjoja. Tavaan kynttilän lepattavan liekin häilyvässä valossa ikivanhija tekstejä, ja vaikken ymmärrä niistä sanaakaan, minusta alkaa yhtäkkiä tuntua siltä, että pelkästään kirjoitusten näkeminen voi tehdä minusta ihan pikkuisen pyhemmän. (Satu Rommi)\nTunnisteet: Haasteet, Maailmanympäri, tarinautin päiväkirja, Tarinautti Aasiassa\nSatu Ekoluoma 10. lokakuuta 2012 klo 13.14\nOi, kyllä tässä tekee mieli päästä itsekin matkalle! :) Eilen löysin Sepetyksen kirjan alehyllystä ja Luik on myös vuoroaan odottamassa...\nUnknown 10. lokakuuta 2012 klo 15.28\nMahtavaa Satu!! Tähän maailmanmatkailuun jää koukkuun, nytkin jää monta kirjaa matkan varrelta väliin joten tästähän saattaa tulla vuosittainen perinne!!\nLuru 10. lokakuuta 2012 klo 13.15\nKiva matkakertomus, pitkälle olet jo ehtinyt! Tämä maailmanympärysmatka kirjojen siivin on kiva idea. Odotan innolla jatkoa!\nKiva kun tykkäät. Tämä on yllättävän hauskaa!\nMia 10. lokakuuta 2012 klo 15.44\nOnpa sinulla ollut mukavanoloinen ja mielenkiintoinen matka tähän asti! Mihinköhän seuraavaksi?\nMinulla odottelee tuo Sepetys hyllyssä. Myös Kaukosen kirjat kiinnostaisivat.\nUnknown 10. lokakuuta 2012 klo 15.48\nMainiota että Sepetystä luetaan! Toivottavasti tykkäät.\nMinä olen itse asiassa jo Australian aluevesillä. Ja jos oikein innostun, saatan poiketa Fidzisaarilla ennen kuin jatkan kohti Afrikkaa... mutta saapas näkee mitä kenkä tekee, kuten isäni sanoisi.\nHelmi-Maaria Pisara 10. lokakuuta 2012 klo 19.38\nAivan ihana matkaraportti :)\nUnknown 10. lokakuuta 2012 klo 20.10\nKiitos! Tällainen matkailu sopii minulle, kun voi vain lukea mahataudeita ja liikenneruuhkista tarvitsematta itse kokea niitä...\nJohanna 11. lokakuuta 2012 klo 8.44\nTämä on mahtava idea ja hieno matkaraportti! Odotan innolla kakkos-osaa! ;)\nUnknown 11. lokakuuta 2012 klo 12.12\nKakkososa on tekeillä jo ;)\nVillis / Villasukka kirjahyllyssä 12. lokakuuta 2012 klo 12.26\nMukavia tällaiset kirjamatkat :)\nUnknown 12. lokakuuta 2012 klo 19.37\nsonja/lukuhetket 12. lokakuuta 2012 klo 19.05\nKiitos matkaturinoista, tuli tosiaan ihan sellainen olo, että pitäisi itsekin päästä hyvin suunnitellulle kirjalliselle matkalle! :) Ensi vuonna aion keskittyä rakkaudella Kirjalliseen maailmanvalloitukseen, ehkä reissaan sitten sieluni kyllyydestä:)\nHienoa! Jään innolla odottamaan sinun matkakertomuksiasi :)


Tapahtumat — FEMINISTINEN PUOLUE\nSat, Sep 23, 2017 12:00 PM 12:00 Sun, Sep 24, 2017 1:00 PM 13:00\nFeministisen puolueen puoluekokous järjestetään 23.–24. syyskuuta. Kerran vuodessa koolle kutsuttava puoluekokous on kaikille jäsenille avoin tilaisuus ja mainio tapa päästä vaikuttamaan puolueen toimintaan.\nF! <3 Pride – Feministinen puolue Helsinki Pridessa\nLiity pinkkiin joukkoomme marssimaan tasa-arvon, yhdenvertaisuuden ja ihmisoikeuksien puolesta Pride-kulkueen Feministiblokkiin! Kulkueen jälkeen kokoonnumme yhteiselle piknikille Kaivopuiston Puistojuhlaan. Löydät sieltä myös infopisteemme.\nSun, Apr 9, 2017 6:00 PM 18:00 Mon, Apr 10, 2017 11:59 PM 23:59\nTervetuloa mukaan Feministisen puolueen ensimmäisiin vaalivalvojaisiin. Jännitämme tuloksia Helsingissä sunnuntaina 9.4. klo 18 alkaen. Vahvistamme paikan täällä pian!\nFeministisen puolueen ylimääräinen puoluekokous pidetään 10.–11.12.2016 Kynnys ry:n tiloissa Helsingissä (Siltasaarenkatu 4, 00530 Helsinki). Kaikki jäsenet ja kannatusjäsenet ovat lämpimästi tervetulleita osallistumaan viikonlopun tapahtumiin.\n11.00 Brunssi ja tutustumista\n11.30 Puolueen periaateohjelman esittely\n12.00 Työpaja: Koulutus ja kasvatus\nTaustalukemista: http://bit.ly/2c6rIbd ja http://bit.ly/2gnmTNn\n12.45 Tietoisku: Kuntavaaliehdokkaaksi?\n13.00 Työpaja: Feministinen kaupunkisuunnittelu\n13.45 Tietoisku: Jokainen on viestijä\n14.00 Työpaja: Siirtolaisuus\n12.00 Ylimääräinen puoluekokous\nn. 16.00 Hallituksen kokous (myös uusille jäsenille)\nHallituksen kokous alkaa heti ylimääräisen puoluekokouksen päätyttyä.\nSunnuntain ylimääräisessä puoluekokouksessa hyväksytään toimintasuunnitelma ja talousarvio vuodelle 2017, vahvistetaan puolueen säännöt, käsitellään kysymys sääntöjen 14 § muutoksen vaikutuksesta puheenjohtajiston kokoonpanoon, täydennetään hallitusta ja käsitellään muut sääntömääräiset asiat. Kaikilla jäsenmaksunsa maksaneilla jäsenillä ja kannatusjäsenillä on läsnäolo- ja puheoikeus kokouksessa, mutta vain jäsenillä on äänioikeus.\nKokousliitteet saa etukäteen nähtäväksi pyydettäessä osoitteesta tiimi@feministinenpuolue.fi.\nKynnys ry (map)\nFeministisen puolueen ensimmäinen historiallinen kokous, jossa puolueyhdistys perustetaan. Keskustelua puolueen ideasta, puolueyhdistyksen sääntöjen hyväksyminen ja yhdistyksen perustamiskirjan allekirjoittaminen.\nPuoluekokouksen ajankohta ratkeaa, kun olemme saaneet kannattajakortit kasaan.


Cloetta Sprinkle Raspberry Licorice suklaat 95kpl - Urjalan Makeistukku\nMakeiset>Cloetta Sprinkle Raspberry Licorice suklaat 95kpl\nCloetta Sprinkle Raspberry Licorice suklaat 95kpl\nViite: Parasta ennen 28.6.2017\nCloetta latasi tämän lempeän suklaan täyteen lakurakeita ja vadelmahippuja. Kun käytät hiukan mielihuvitustasi, Sprinkle on kuin marjatarhaan päätyvä rakettimatka. Cloettan Sprinkle Black Raspberry Sparks on herkullinen yhdistelmä vadelmaa, maitosuklaata ja lakua. Rasiassa on yhteensä 95 kpl.\nCloettan Sprinklet sopivat erinomaisesti esim. kioskin, kahvilan tai kirpputorin jälleenmyyntiin. Edullisella 0,20 €/kpl ulosmyyntihinnalla tuote jättää katetta 55% kauppiaalle!\nHuom. Parasta ennen 28.6.2017. Päiväys kääreessä.\n-67.5%\t20,00 €\nLisätietoja\tAinesosat: sokeria, kaakaovoita, täysmaitojauhetta, rasvatonta maitojauhetta, kaakaomassaa, kasvirasvoja (palmu*, shea), pakastekuivattuja vadelmapaloja, emulgointiainetta (soijalesitiiniä), aromeja (mm. vanilliinia), ammoniumkloridia (=salmiakkia), glukoosisiirappia, suolaa, kasviöljyä (auringonkukka), pintakäsittelyainetta (mehiläisvahaa), väriä (E153).\nKitKat-suklaalla ja Makeistukulla on pitkä yhteinen historia. KitKat saapui ensi kertaa Urjalaan vuonna 1991, kun Makeistukku avasi ovensa. Tästä alkoi yhteinen rakkaussuhde, joka on kestänyt aina näihin päiviin asti. Nestle KitKat maitosuklaa on herkullista maitosuklaata, jonka sisällä oleva vohveli vie kielen mennessään. Pussissa on yhteensä 900g KitKat Mini -suklaapatukoita. Pussissa on n. 50 kpl patukoita. KitKat maitosuklaa kuuluu tunnetuimpiin tuotemerkkeihin. Kuuluisa suklaapatukka on myynnissä yli 70 maassa. Tiesitkö, että KitKat on maailman kolmanneksi myydyin suklaatuote? KitKat Mini Sukla...\nPlopp plopp, äkkiseltään nämä saattaisivat kuulostaa bonusten ääniltä. Ei, tämä on paljon parempaa. Tämä on ruotsalaista suklaatoffeeta. Syystä tai toisesta syystä nämä ovat Suomessa yhtä helposti löydettävissä kuin puolukat Saharasta. Korjasimme tilanteen, Urjalan Makeistukun nettikaupasta nämä saat kätevästi ympäri Suomea! Cloetta Plopp on ruotsalaisten suosikkisuklaa, jonka valmistus aloitettiin jo vuonna 1949. Plopp-suklaassa on sisällä toffeeta ja ulkokuori on puolestaan herkullista maitosuklaata. Nyt saat Ploppit meiltä myös patukan muodossa! Saatavilla vain ja ainoastaan Makeistukusta! Cloetta Kääreelli...\n24,00 €\tOstoskoriin


Reindeer family and workshop tarinamme Inari Saariselkä\nValmista paikallista ruokaa\nPoromiehen vaimon päivä\nAikuisten ja lasten asusteet\nKorttitaskut ja hoitajantaskut\nYrityksemme on perheyritys, joka aloitti toimintansa ensin toiminimiyrityksenä syksyllä 2018. Toiminnan laajentamisen vuoksi laitoimme miehen kanssa "hynttyyt yhteen" myös yritystoiminnan osalta ja perustimme osakeyhtiön. Arvojamme ovat vastuullisuus, eettisyys ja ekologisuus. Tärkeintä meille on tarjota asiakkaillemme laadukkaat ja aidot tuotteet ja palvelut, jotka on tehty täydellä sydämmellä. Toiminnassamme pyrimme käyttämään niin paljon paikallisia materiaaleja ja raaka-aineita kuin mahdollista. Näin asiakkaamme saavat saamassaan palvelussaan tai tuotteessaan todellisen palan Inaria.\nYrityksemme nimi Renniina tulee perheen äidin etunimen ensimmäisestä kirjaimesta sekä perheemme vanhempien tyttärien nimistä. Ja onhan poro, joka on yrityksemme keskipiste ja pääosassa kaikessa yrityksemme toiminnassa ruotsinkielellä Ren.\nPerheen äiti, Raisa\nOlen Raisa, terveydenhoitaja, poronhoitaja ja poromiehen vaimo. Olen syntynyt Koillis-Lapissa, Savukoskella, ja olen asunut koko elämäni Lapin läänissä. Isäni on eräopas ja kalastaja, ja äitini on kokki. Parin kuukaudenikäisestä lähtien olen ollut perheeni mukana kalastamassa ja marjametsässä. Kun olin tarpeeksi vanha isäni otti minut mukaansa myös metsästämään. Vanhempani ja isovanhempani ovat kasvattaneet minut jo pienestä pitäen kunnioittamaan luontoa sekä elämään luonnon suomista antimista. Luonnosta saamme, mitä luonto itse haluaa meille antaa! Rakastan kokkaamista, leipomista ja kaikenlaisia käsitöitä. Teen monenlaisia käsitöitä poron- ja kalannahasta sekä poronsarvista. Ammattikorkeakoulutukseltani ole liiketalouden tradenomi, mutta myös sairaanhoitaja, terveydenhoitaja ja työterveyshoitaja. Puhun suomen lisäksi, pohjoissaamea ja englantia.\nPerheen isä, Janne\nPerheemme isä Janne on poromies henkeen ja vereen. Janne viettää paljon aikaa metsässä ja tuntureilla hoitaen perheemme poroja. Se on hänen ainoa työnsä, mutta myös elämäntapa, joka määrää hänen vuodenkierron ja elämänrytmin. Hänen sukunsa on paimentanut ja hoitanut poroja satoja vuosia. Meijän perheen isä tykkää viettää aikaa myös perheensä kanssa aina kuin mahdollista. Janne puhuu suomea ja pohjoissaamea.\nJa tässä meijän ihanat lapsukaiset, Enni, Iina ja Jussa. He ovat elämämme valopilkut, täynnä elämää ja aina niin innokkaita ottamaan osaa poronhoitotöihin ja liikkumaan luonnossa. Olemme onnellisia, kun saamme antaa lastemme kasvaa täällä pohjoisessa ja elää saamelaisen poronhoitajaperheen elämää. Kuten omat vanhempamme ja isovanhempamme opettivat, opetamme myös meidän lapsemme kunnioittamaan luontoa.


Tärkeimmät ominaisuudet, joihin kannattaa tutustuaAloittamisen helppous\nUudella Pika-analyysi-työkalulla voit muuntaa tiedot kaavio- tai taulukko-muotoon todella helposti. Tietojen esikatselu ehdollisen muotoilun, sparkline-kaavioiden ja kaavioiden kanssa on käytettävissä vain yhdellä napsautuksella. Lisätietoja tämän uuden toiminnon käyttämisestä on artikkelissa Tietojen analysointi hetkessä.Koko sarakkeen täyttäminen tiedoilla hetkessä\nPikatäydennys on kuin avustaja, joka suorittaa työn loppuun puolestasi. Kun Pikatäydennys tunnistaa, mitä haluat tehdä, se lisää loput tiedot yhdellä kertaa tietojesi sisällön perusteella. Lisätietoja toiminnon käyttämisestä on artikkelissa Tietosarakkeen jakaminen kirjoitettavan tekstin perusteella.Tietoihin sopivan kaavion luominen\nSuositellut kaaviot ovat kaavioita, joita Excel pitää tietoihisi parhaiten sopivina kaavioina. Katso pikanäkymän avulla, miltä tiedot näyttävät eri kaavioissa, ja valitse sitten kaavio, joka havainnollistaa tiedot haluamallasi tavalla. Kokeile tätä toimintoa, kun olet luomassa kaaviota ensimmäistä kertaa.Taulukon tietojen suodattaminen osittajien avulla\nOsittajat tulivat ensimmäistä kertaa käyttöön Excel 2010:ssä vuorovaikutteisena tapana suodattaa Pivot-taulukon tietoja. Nyt osittajia voi käyttää myös Excel-taulukoiden sekä muiden tietotaulukoiden tietojen suodattamiseen. Osittajien käyttö on nyt helpompaa ja ne näyttävät aina nykyisen suodattimen, joten tiedät aina tarkalleen, miltä työ näyttää.Yksi työkirja, yksi ikkuna\nExcel 2013 -versiossa kullakin työkirjalla on oma ikkuna, minkä vuoksi kahden työkirjan käsitteleminen samanaikaisesti on helpompaa. Tämä helpottaa työtäsi myös silloin, kun käytät kahta näyttöä.Uudet Excel-toiminnot\nMatematiikka- ja trigonometriafunktioiden, tilastofunktioiden, teknisten funktioiden, päivämäärä- ja aikafunktioiden, haku- ja viitefunktioiden, loogisten funktioiden ja tekstifunktioiden luokissa on useita uusia toimintoja. Ohjelmassa on myös uusia verkkopalvelutoimintoja olemassa olevien Representational State Transfer (REST) ‑mukaisten verkkopalvelujen viittaamiseen. Lisätietoja on artikkelissa Excel 2013:n uudet toiminnot.Tiedostojen tallentaminen ja jakaminen verkossa\nTyökirjoja on helpompi tallentaa Excelillä omaan verkkosijaintiin, kuten maksuttomaan OneDriveen tai organisaatiosi Office 365 -palveluun. Myös laskentataulukoiden jakaminen muiden käyttäjien kanssa on yksinkertaisempaa. Kaikki käyttäjät voivat käyttämästään laitteesta ja olinpaikastaan riippumatta käyttää uusinta laskentataulukon versiota ja työskennellä muiden käyttäjien kanssa reaaliajassa. Lisätietoja on artikkelissa Työkirjan tallentaminen verkkoon.Laskentataulukon tietojen upottaminen verkkosivulle\nJos haluat jakaa osan laskentataulukostasi verkossa, voit yksinkertaisesti upottaa sen verkkosivulle. Muut voivat käyttää tietoja Excel Onlinessa tai avata upotetut tiedot Excelissä.Excel-laskentataulukon jakaminen online-kokouksessa\nUudet kaavio-ominaisuudetKaavioiden valintanauhan muutokset\nVoit valita Lisää-välilehden uudella Suositellut kaaviot -painikkeella omiin tietoihisi parhaiten sopivan kaavion useiden kaavioiden joukosta. Samankaltaiset kaaviot, kuten piste- ja kuplakaaviot, ovat samassa paikassa. Suosituille yhdistelmäkaavioille on nyt aivan uusi painike. Kun napsautat kaaviota, näytössä näkyy myös yksinkertaisempi Kaaviotyökalut-valintanauha. Lisäksi löydät tarvitsemasi työkalut nyt helpommin Rakenne- ja Muoto-välilehdiltä.Kaavioiden hienosäätäminen nopeasti\nVoit nopeasti valita ja tarkastella kaavion osiin (kuten otsikoihin ja selitteisiin), kaavion ilmeeseen ja tyyliin tai näytettäviin tietoihin tehtyjä muutoksia kolmen uuden kaaviopainikkeen avulla. Lisätietoja aiheesta on artikkelissa Kaavion muoto.Monipuolisemmat arvopisteiden otsikot\nNyt voit sisällyttää monipuolista ja päivitettävää tekstiä arvopisteen otsikoihin arvopisteistä tai muusta tekstistä, parantaa niitä muotoilun avulla ja lisätä niihin vapaamuotoista tekstiä sekä näyttää ne lähes missä tahansa muodossa. Arvopisteet pysyvät paikoillaan, vaikka vaihtaisit erityyppiseen kaavioon. Voit myös yhdistää ne omiin arvopisteisiinsä apuviivojen avulla kaikissa kaavioissa, ei pelkästään ympyräkaavioissa. Lisätietoja monipuolisten arvopisteiden otsikoiden käytöstä on artikkelissa Kaavion arvopisteiden otsikoiden muodon muuttaminen.Kaavion animaation katsominen\nTehokas tietojen analysointiTietoihin sopivan Pivot-taulukon luominen\nTietojen yhteenvedon tekeminen valitsemalla oikeat kentät Pivot-taulukosta voi olla toivoton tehtävä. Nyt saat apua myös tähän tehtävään. Kun olet luomassa Pivot-taulukkoa, Excel suosittelee useita eri tapoja yhteenvedon tekemiseen ja näyttää pikaesikatselun kenttien asettelusta, joten voit valita tavan, joka havainnollistaa tiedot haluamallasi tavalla. Lisätietoja aiheesta on artikkelissa Pivot-taulukon luominen laskentataulukon tietojen analysointia varten.Yhden kenttäluettelon käyttäminen erityyppisten Pivot-taulukoiden luomiseen\nVoit luoda Pivot-taulukon asettelun, jossa käytetään yhtä tai useampaa taulukkoa, valitsemalla yhden ja saman kenttäluettelon. Kenttäluetteloa on uudistettu sekä yhden että useamman Pivot-taulukon käytön mukaisesti ja sen avulla on helpompaa etsiä Pivot-taulukon asetteluun tarvittavia kenttiä, vaihtaa uuteen Excel-tietomalliin lisäämällä uusia taulukoita sekä käyttää kaikkia taulukoita ja liikkua niissä. Lisätietoja aiheesta on artikkelissa Kenttäluettelon käyttäminen kenttien järjestämiseksi Pivot-taulukkoon.Useiden taulukoiden käyttäminen tietoanalyysissä\nJos käytössäsi on Office 365 Pro Plus, Office 2013 tai Excel 2013, voit hyödyntää Power Map for Exceliä. Power Map on tietojen kolmiulotteiseen visualisointiin käytettävä työkalu, jonka avulla voit tarkastella tietoja uudella tavalla maantieteellisestä ja aikaperusteisesta näkökulmasta. Tällaisesta tiedosta voi saada oivalluksia, joita ei välttämättä nouse esiin perinteisiä kaksiulotteisia taulukoita ja kaavioita käytettäessä. Power Map sisältyy Office 365 Pro Plus -ohjelmaan, mutta sinun on ladattava ennakkoversio voidaksesi käyttää sitä Office 2013:n tai Excel 2013:n kanssa. Lisätietoja ennakkoversiosta on ohjeaiheessa Power Map for Excel. Lisätietoja Power Mapin käyttämisestä visuaalisen kolmiulotteisen kierroksen luomiseen tiedoista on ohjeaiheessa Power Mapin käytön aloittaminen.Yhdistäminen uusiin tietolähteisiin\nJos haluat käyttää Excel-tietomallissa useita taulukoita, voit yhdistää ja tuoda tietoja ylimääräisistä tietolähteistä Exceliin taulukkoina tai Pivot-taulukkoina. Voit esimerkiksi luoda yhteyden syötteisiin, kuten OData-, Windows Azure DataMarket- ja SharePoint-tietosyötteisiin. Voit luoda yhteyden myös muiden OLE DB -palvelujen tietolähteisiin.Yhteyksien luominen taulukoiden välille\nJos sinulla on eri tietolähteistä peräisin olevia tietoja useissa eri taulukoissa Excel-tietomallissa, taulukoiden välille kannattaa luoda yhteydet, sillä se helpottaa tietojen analysointia eikä sinun tarvitse koota tietoja yhteen taulukkoon. Kun käytät MDX-kyselyjä, voit hyödyntää taulukoiden yhteyksiä luodessasi havainnollisia Pivot-taulukkoraportteja. Lisätietoja aiheesta on artikkelissa Kahden taulukon välisen suhteen luominen.Eri aikajaksojen tietojen näyttäminen aikajanan avulla\nAikajanan avulla on helpompaa vertailla Pivot-taulukoiden ja -kaavioiden tietoja eri aikakausina. Päivämäärän mukaisen ryhmittelyn sijaan voit nyt yhdellä napsautuksella suodattaa päivämäärät vuorovaikutteisesti tai siirtää ne perättäisten ajanjaksojen tietojen läpi, kuten kuukaudesta toiseen liikkuvassa suorituksessa. Lisätietoja on artikkelissa Pivot-taulukon aikajanan luominen tietojen suodattamista varten.Tietojen eri tasoissa liikkuminen siirtymällä alirakenteeseen, ylirakenteeseen tai niiden välillä\nSiirtyminen alirakenteen eri tasoille ei ole helppoa, jos tiedot ovat monimutkaisia. Mukautettujen joukkojen käyttäminen on hyödyllistä, mutta niiden etsiminen suuresta joukosta kenttiä Kenttäluettelo-kohdassa vie aikaa. Uudessa Excel-tietomallissa voit siirtyä eri tasoille huomattavasti helpommin. Saat tietojen eritellyt tasot näkyviin, kun käytät Siirry alirakenteeseen ‑toimintoa Pivot-taulukon tai ‑kaavion hierarkiassa. Kun käytät Siirry ylärakenteeseen ‑toimintoa, pääset ylemmälle tasolle ja saat tiedoista kokonaisvaltaisen kuvan. Lisätietoja on artikkelissa Pivot-taulukon tiedoissa siirtyminen.OLAP:in laskettujen jäsenten ja mittayksiköiden käyttäminen\nVoit valita omatoimiset liiketoimintatiedot ja lisätä omia MDX-pohjaisia laskutoimituksia Pivot-taulukoihin, jotka on yhdistetty Online Analytical Processing (OLAP) -kuutioon. Sinun ei tarvitse käyttää Excel-objektimallia, vaan voit luoda ja hallita laskettuja jäseniä ja mittayksiköitä suoraan Excelissä.Yksittäisen Pivot-kaavion luominen\nPivot-kaavion ei enää tarvitse olla sidoksissa Pivot-taulukkoon Yksittäisellä tai erillisellä Pivot-kaaviolla voit siirtyä eri tavoilla tietojen yksityiskohtiin käyttämällä uusia Siirry alirakenteeseen- ja Siirry ylärakenteeseen-toimintoja. Myös erillisen Pivot-kaavion kopioiminen ja siirtäminen on paljon helpompaa. Lisätietoja aiheesta on artikkelissa Pivot-kaavion luominen.Power View\nJos käytössäsi on Office Professional Plus 2013 tai Office 365 Pro Plus, Power Pivot -apuohjelma asentuu Excelin mukana. Power Pivot -tietoanalyysityökalu on nyt valmiina Excelissä, joten voit luoda yksinkertaisia tietomalleja suoraan Excelissä. Power Pivot -apuohjelman käyttöympäristössä voit luoda entistäkin tyylikkäämpiä malleja. Sillä voit suodattaa tiedot tuonnin yhteydessä, määrittää omat hierarkiat, laskentakentät ja suorituskyvyn mittarit (KPI-tiedot) sekä käyttää Data Analysis Expressions (DAX) -kieltä monimutkaisempien kaavojen luomiseen. Lisätietoa on artikkelissa Excel 2013:n -apuohjelma.Kysely-apuohjelma


Kirsti`s world: Palmusunnuntai-iltana meille tuli vieraita\nLähettänyt Kirsti klo 0.35\nKata 12. huhtikuuta 2012 klo 20.05\nTäällä on todella kivoja kuvia♥Mä ja Jani tykättiin (kuten aina)olla siä teidän kanssa viettämässä pääsiäistä.Se on aina koh kohta kun saamme tulla siä käymään.Rakas ole siunattu ja monet kiitokset teille yhteisistä hetkistä.Iloa ja terveyttä sulle toivotellen;Kata\nritva 16. huhtikuuta 2012 klo 19.10\nIhanaaha sitä on olla rakkaitten kanssa,niin iloisia kuvia,hyvää kevättä Kirsti ja perheellesi:))\nKata 22. huhtikuuta 2012 klo 1.04\nSulle ois haaste ja tunnustus blogissani jos haluat ne :)\nNurkkalintu 23. huhtikuuta 2012 klo 13.24\nMukavia kuvia yhteisistä hetkistänne :)\nOlet usein ajatuksissani ja rukouksissani.\nSiunausta kaikkiin kevätpäiviin! <3\n(PS. Meidän takapihalla on vielä paljon lunta. Onneksi sentään jo joissakin kohdin näkyy maata! Peipotkin ovat palanneet Pohjolaan ja aloittavat pesänrakennuspuuhat. Lintulaudalla pidämme edelleen ruokaa tarjolla, että pikkulinnut jaksavat kiireisen pesimisajan.)\nNurkkalintu 30. huhtikuuta 2012 klo 12.30\nSiunausta toukokuun päiviin <3\nKirsti 1. toukokuuta 2012 klo 22.26\nHeippa rakas Kata kiitos, teitä oli ihana pitää vieraana!\nMuistelen yhteisiä hetkiä iloisena,olivat ne niin ihania muisteltavia♥\nSinulle myös terveyttä ja siunausta pikku enkelini, kiitos Jumalalle sinusta! Kiitos Janista ja teidän vierailustanne:)\nAjattele nyt on jo vappu, kun vastailen täällä:)\nKirsti 1. toukokuuta 2012 klo 22.29\nKiitos Ritva sinulle,aina on ihanaa saada viestisi!\nOli taas ihanaa olla läheisten kanssa.\nHyvää kevättä ja hyvää Vappua Ritva ♥\npepita 3. toukokuuta 2012 klo 23.34\nHyvää kesän odotusta sinulle ja perheellesi, ihana katsella taas kun luonto herää eloon, eräs sunnuntai tuli ajatus että pitää lähteä käymään järvellä, ja koimme yllätyksen, joutsen pariskunta oli siellä ja ne oli kesyjä, saimme hienoja kuvia niistä, joita laitoin blogiini, käy tsekkaamassa valkoiset joutsenet.(olisi kiva mennä keuruulle juhannuksena, oletko itse ollut konffassa joskus ?\nKirsti 20. toukokuuta 2012 klo 16.43\nKiitos Nurkkalintu kommenteistasi ♥\nOlen ollut vähän saamaton,mutta olen kiitollinen kun muistat minua.\nVappukin jo meni ja helatorstai,aika "kiitää,toivoisin ettei kesä menisi liian nopeasti, mutta voimme nauttia päivän kerrallaan.\nMinä olen voinut huonosti, en saa nukutuksi,koskee niin kovasti,ettei meinaa kestää. En viitsisi mennä lääkäriinkään,tai en tahtoisi, että aloitettaisiin vielä vahvemmat lääkkeet.\nMieheni kanssa ollaan rukoiltu joka päivä,joko olisi tämä päivä helpotus vaivoihini,paraneminen. Pitäisi sisäisesti myös parantua. Minulla on ollut ikävä lapsuuskin ja nuoruus, mutta kivut ja vaivat alkoivat varsinaisesti 13-vuotiaana. Syntymäni lähestyessä äitini kaatui puita kantaessaan, ja siitäkin jäi vamma, mutta Jumala on varjellut,ettei tullut suurempaa vauriota. Onhan siellä muistojen kätköissä paljon mukaviakin hetkiä, niistä muistoista koen iloa, kiitos kaikesta Jumalalle.\nNyt minulla on rakkaat ympärilläni,mutta meinaan nääntyä kipuihin.Kirjoitin näin pitkästi,toivon etten rasita sinua tällä,enkä ketään muutakaan.\nsiunausta sinulle ja kaikkea hyvää ♥\nKirsti 20. toukokuuta 2012 klo 17.02\nKiitos Pepita,kun olet uskollisesti myös lähettänyt kommentteja minulle,vaikka minä en ole käynyt sivuillasi, en kyllä muuallakaan sanottavasti.\nNiin on luonnon puhkeamista kukoistukseensa ihanaa seurata,aivan ihmeellistä:)\nEn ole käynyt kesäjuhlilla Keuruulla, mutta sisareni perheensä kanssa käy vuosittain, ja poika käy useasti. Joskus hän oli myymässä syömisiä,eli työssä, ja joskus esittelemässä aasialaisessa pisteessä, siellä ollen pukeutuneena sen kulttuurin mukaisesti. Kertomassa matkoistaan, kokemuksistaan siellä. Ja niiden maiden seurakunta elämästä. Sieltä sai ostaa kaikenmoista. Joskus hän oli rumpujen takana, "laulaen ja siten kertoen heidän tavoistaan. Siellä teltassa oli ollut paljon kiinnostavaa, ja kiinnostuneita konferssivieraita, kun monet nuoret tahtovat mennä evankelioimismatkoille.\nJoutsenet ovat upeita,ihailen niitä, tekee mieleni pian poiketa blogissasi.\nKatsotaan milloin se onnistuu.\nSiunausta sinulle Pepita toukokuun päiviisi♥


24.3.2006 Riviera, Kouvola « MOKOMA.COM\n24.3.2006 Riviera, Kouvola\n24.03.2006 klo 13:56 / Tuomo / Keikkapäiväkirjat, Kestääkö tajunta 2006\nKestääkö tajunta -kiertue on kääntyi Kouvolassa ehtoopuolelleen. Kyseessä oli kuukauden sisään 12:s keikka, mikä näkyi mäntistön naamoissa kuitenkin vain kevyenä turvotuksena ja mustina silmänalusina. Tajunta on kestänyt yllättävän hyvin. Keikkabussissa vallitseva tunnelma on ehkä paras koskaan, tuoksu sen sijaan on entisellään.\nPorukan pääjoukko saapui suotta parjattuun Kouvolaan Helsingistä Teron ohjastamalla Suur-Mänttibussilla. Itse ajelin taiteen raskauttamien Miitrin ja Hyrden kanssa Imatralta, jossa käväisin mm. kuuntelemassa uutta Stam1na-materiaalia. En tiedä mikä minuun osui, mutta hyvältä se tuntui.\nEnnen keikkaa meihin iski uudistumistarve. Olihan rundilla edetty jo puoliväliin. Siirsimme illan biisilistassa kaikki aiemmat keikat aloittaneen Lujaa tekoa -kappaleen myöhemmäksi ja päätimme kokeilla KLK:n avausraita Valapattoa myös keikan alkusoitoksi. Pieni askel meille, vielä pienempi ihmiskunnalle.\nKouvolan Rivierassa oli käyty tätä ennen pari kertaa. Ensimmäisellä kerralla Marko talloi lasinsiruja samalla, kun yleisömassa vyöryi lavalle. Toisella kerralla runsas kourallinen ihmisiä nojaili mellakka-aitaan. Nyt mellakka-aita oli jälleen tuotu paikalle, ja tällä kertaa ihan syystä.\nAloitimme soiton puoliltaöin. Saliin oli ahtautunut yli 300 silmäparia, joista innokkaimmat järjestivät järjestysmiehille varsin hikisen iltapuhteen. Mellakka-aidan näköinen viritelmä paljastui väkijoukon paineessa ainoastaan mellakka-aidan näköiseksi viritelmäksi. Sen liitokset ratkesivat jo ensimmäisen biisin aikana. Loppukeikka menikin sitten järjestysmiehiltä aidan tukipaaluina. Hikisen näköistä hommaa.\nHikinen oli myös Rivieran ilmanala. Happi meinasi taas loppua ihan väkisin, vaikka koreografiat karsiutuivatkin minimiin pienellä lavalla. Liekö sitten hapenpuutetta ollut sekin, että Markolta meinasi pettää ääni ensimmäistä kertaa tänä keväänä. Laulumonitorointi piti nostaa keikan kuluessa niin lujalle, että Kuisma kertoi myöhemmin tasapainoaistinsa häiriintyneen äänenpaineesta. Tervettä touhua.\nYleisön apinaraivosta sai kuitenkin niin paljon voimaa, että setti saatiin tahkottua kunnialla loppuun. Liskon lämpötilan säätelyllä varustettu Hyge soitti mainion keikan turkkilaisen saunan oloisessa tilassa.\nMuutaman encoren jälkeen oli ilo kiittää yleisöä ja vetäytyä Rivieran uusittuun takahuonetilaan, joka on vertaansa vailla. Sauna oli lämmitetty meitä varten ja oluthanasta virtasi sitä itseään. Ei muuta kuin Hyrde ja Viikatteen Kaarle joukon jatkoksi ja löylyihin. Illan vaiettuna tarkoituksena oli hiukan juhlia Stam1nan levyn äänitysten loppusuoran alkua (aivan riittävän hyvä syy).\n22.11.2009 14:51 / -R-\nEturivistä fiilisteltynä aidan kaatuminen tuntui aika jännältä. Mitään muuta et voi tehdä, kuin maata 45 asteen kulmassa olevaa aitaa vastaan, olla tukena seitsemälle seuraavalle riville, kun ne makaavat siinä päällä ja toivoa koko sydämestään, että järkkärit jaksavat aitaa kannatella. Jotain tappelunnujakoita siinä vieressä tais olla, joihin järkkärit eivät voineet puuttua, kun oli kädet täynnä muuta hommaa. Elävästi muistuu myös mieleen biisien välisten taukojen aikana yökerhopuolelta kuulunut ysäripoppi. No mikä jottei!


"Tshekin Trumpin" puolue nousemassa vaalivoittoon - Ulkomaat - Uutiset - MTV.fi\nUlkomaat Julkaistu 21.10.2017 17:13\nAlustavien tulosten mukaan Tshekin parlamenttivaalien voittajaksi näyttää odotusti nousevan populistinen keskustaoikeistolainen ANO-puolue.\nANO johtaa ääntenlaskua, ja äärioikeistolainen Vapaus ja suora demokratia -puolue (SPD) on toisena.\nTulokset on saatu vasta noin kolmanneksesta äänestyspaikkoja. Niiden perusteella ANO on saamassa liki 32 prosentin ja SPD liki 12 prosentin kannatuksen.\nMediat: Münchenin veitsi-iskusta kiinni otettu mies on 33-vuotias saksalainen – hyökkäystä ei ainakaan suoraan pidetä terroritekona Trump vannoi julkaisevansa Kennedyn murhan salaisia asiakirjoja – USA:n media: Trumpia painostettiin jatkamaan salausta


Laserkasetti Kyocera TK-55 FS-1920 musta netistä Laserkasetti | ECO-toimistotarvikkeet verkkokauppa\nLaserkasetti Kyocera TK-55 FS-1920 musta\nLaserkasetti Kyocera TK-55 FS-1920 musta hinta 121,12€\nLaserkasetti Kyocera TK-55 on aito ja alkuperäinen värikasetti Kyocera tulostimeen. Taulukossa vasemmalla ovat Kyocera tulostimet, joihin tämä värikasetti sopii. TK-55 laserkasetti on riittoisa, sen tulostuskapasiteetti on noin 15000 sivua viiden prosentin peitolla.\nKyocera TK-55 kanssa yhteensopivat tulostimet\nKyocera TK-55 laserkasetti + rumpu musta 15.000 sivua\nKun haet luotettavaa laserpatruunaa, niin valinta on yksinkertainen. Aito ja alkuperäinen Kyocera värikasetti takaa poikkeuksellisen toimivuuden ja tulostuslaadun. Valitse kasetiksi tulostimeen Kyocera TK-55 alkuperäiset laservärikasetit, jotka varmistavat sujuvan tulostamisen työssä. Kyocera värikasetit ovat luotettavia, niillä saavutat myös pienemmän tulostimien huoltotarpeen, joten työhön ei tule keskeytyksiä ja tulostimet kestävät pitempään.\nVärikasetti TK-55 edullisesti netistä Kyocera tulostimeen\nKyocera musteet edulliseen hintaan verkkokaupasta. Kyocera TK-55 laserkasetti on varastotuote, jolla on nopea toimitus suoraan tilaajalle. Kyocera tulostinmusteet ovat ekologisia ja niissä on huomioitu myös värikasettien kierrätys. Kyocera musteet ja värikasetit ovat riittoisia ja säilyvät pitkään. Tilaa nyt toimistolle mustetta tulostimeen edulliseen hintaan.\nTämä laserkasetti sopii seuraaviin Kyocera tulostimiin: FS 1920, FS 1920 D, FS 1920 DN, FS 1920 DTN, FS 1920 T, FS 1920 TN, FS 1920N, FS 1920N\nLaserkasetti halpaan hintaan 121,12 €\nLaserkasetti Kyocera TK-55 FS-1920 musta. Se on hyvälaatuinen toimistotuote, jonka verkkokaupan tilauksen toimitus kestää 1-2 päivää. Luotettava kuljetuspalvelumme toimittaa tilauksen toimitusosoitteeseen klo 8 - 15 välillä. Turku, Oulu, Helsinki... toisin sanoen kaikkialle Suomeen.\nYli 120 € tilaus toimitetaan aina rahtivapaasti! Eco-toimistotarvikkeet on taloudellinen ja hyvä tarvikkeiden verkkokauppa toimistoon. Kotimainen verkkokauppamme on helposti käytettävä ja tuotteet toimitetaan nopeasti tarjoushintaan. Verkkokaupastamme tilaat tarvikkeet toimistoon helposti rekisteröitymättä! Ekologinen ja hyvälaatuinen toimistotarvikevalikoima on valmistettu ympäristöystävällisesti, myös kierrätys huomioiden.\nLaserkasetti Kyocera TK-55 FS-1920 musta on ympäristöystävällinen toimistotarvike. Tämä tuote tai sen valmistaja on saavuttanut nämä laatusertifikaatit sekä ympäristömerkit ja -tunnukset. Laatusertifikaatti takaa Array. Econ toimistotarvikkeet - valikoimaan on valittu paljon laatusertifioituja toimistotarvikkeita. Suosi ympäristöä säästäviä toimistotuotteita!\nVerkkokaupassa on tilattavissa 6064 yrityskäyttöön ja toimistoon sopivaa tuotetta. Myynnissä useita samankaltaisia tuotteita joiden välinen vertailu kannattaa. Suosittelemme esimerkiksi 251498 Laserkasetti Kyocera TK-895M FS-C8020/8025Mfp työpaikalle. Toimitamme tuhansia muitakin edullisia toimistotarvikkeita, joita suosittelemme myös kovaan ammattikäyttöön. Monilla asiakkaillamme on helppokäyttöisestä verkkokaupasta hyviä kokemuksia, joten he tilaavat ekologisesti kaiken toimistolle tarvittavan samasta paikasta. Nettitilauksissa nopea ja tehokas perilletoimitus. Turvallinen kotimainen nettikauppa, jossa halvalla paljon konttoritarvikkeita.\n370QC0KX Laserkasetti Kyocera TK-55 FS-1920 toimistoon ja työpaikalle\nVerkkokaupasta halvalla Laserkasetti Kyocera TK-55 FS-1920 - EAN-koodi: 632983003602\n121,12€ / kpl alv 0%


Urheilucast podcast online, show, free\n#284 - Kiitos, kapteeni Mikko Koivu! + Mitä helvettiä nyt taas, Olli Jokinen?\n#283 - Laine-paniikki: Kuka ulos ja milloin? + Peltonen pelastaa HIFK:n?\n#282 - Leijonien olympiajoukkuevalinnat? + Free Bobi Lehtonen, PuljuWatch


Akkuteollisuudelle oma kierrätyskeskus - Uusiteknologia.fi\nEtusivu > Yleinen > Akkuteollisuudelle oma kierrätyskeskus\nAkkuteollisuudelle oma kierrätyskeskus\n- 6.3.2020 10.3.2020\nTeollisuustoimijat Fortum, BASF ja Nornickel ovat alustavasti sopineet sähköajoneuvomarkkinoita palvelevan akkujen kierrätysklusterin rakentumisesta Harjavaltaan. Järjestely mahdollistaisi käytetyistä sähkö-akuista saatavien kriittisten metallien suljetun kierron ja uudelleenkäytön.\nOsapuolet pyrkivät edistämään vastuullisesti tuotettujen kierrätettyjen raaka-aineiden tuotantoa ja käyttöä akkumarkkinoilla. Kierrätettävistä akuista peräisin olevien metallien käyttö akkumateriaalina vähentää merkittävästi sähköajoneuvotuotannon CO2-päästöjä.\n”Litiumioniakuissa käytettävien arvometallien kierrätys vähentää sähköautojen akkujen ympäristövaikutusta, koska pystymme kierrättämään kobolttia, nikkeliä ja muita kriittisiä metalleja aiempaa reilusti kattavammin’’, kertoo Fortumin kierrätys- ja jäteliiketoiminnan kehitysjohtaja Tero Holländer.\nHänen mukaansa Fortum pystyy lisäämään litiumioniakkujen sisältämien arvokkaiden materiaalien talteenottoastetta 50 prosentista vähintään 80 prosenttiin. Siinä auttaa yrityksen ostama Crisolteqin, joka on erikoistunut alhaisen CO2-tason hydrometallurgiseen prosessointiin.\nSaksalaisen BASF:n tarkoituksena on hyödyntää yhteistyöyritysten tuottamia kierrätysmateriaaleja Harjavallan akkumetalleja tuottavassa laitoksessaan.\n”Akkumateriaalien ja kierrätyksen yhdistäminen mahdollistaa materiaalien suljetun kierron”, sanoo Basfin akkujen arvometalleista ja kierrätyksestä vastaava Tim Ingle.\n”Modernin kierrätyslaitoksen sijainti Nornickelin Harjavallan läheisyydessä vahvistaisi entisestään asemaamme yhtenä maailman vastuullisimmista nikkelijalostamoista. Asetelma on ihanteellinen kahden tärkeimmän litiumioniakuissa käytettävän metallin kestävää kierrätystä ajatellen”, kertoo Nornickelin Harjavallan toimitusjohtaja Joni Hautojärvi.


Miltton palkkasi kasvun rakentajakseen Juha Laaksosen | M&M\nMiltton palkkasi kasvun rakentajakseen Juha Laaksosen\nPiritta Palokangas, 11.11.2020 11:22 |päivitetty 11.11.2020 11:22 NimityksetToimistot\nLaaksonen on toiminut aiemmin Fortumin talousjohtajana ja on tuttu monien yhtiöiden hallituksista.\nJuha Laaksonen on toiminut aiemmin Fortumin talousjohtajana ja valittu myös vuoden talousjohtajaksi vuonna 2006. Arttu Laitala\nHallitusammattilainen, aiemmin Fortumin talousjohtajana toiminut Juha Laaksonen aloittaa marraskuussa Milttonilla. Executive Advisor -roolissaan Laaksonen keskittyy Milttonin seuraavien vuosien kasvun rakentamiseen. Miltton-ryhmän seuraavassa kehitysvaiheessa vaaditaan vahvaa osaamista rahoitusratkaisujen, yrityskauppojen ja strategisten prosessien saralla, tiedotteessa määritellään.\nLaaksonen on tunnettu pitkästä urastaan Fortumin talousjohtajana, ja vuonna 2006 hänet valittiin vuoden talousjohtajaksi Suomessa. Hän toimii myös Taalerin hallituksen varapuheenjohtajana ja on vaikuttanut muun muassa Technopoliksen, Saton, Kemiran ja Nesteen hallituksissa.\n“Milttonin 20 vuoden kannattava kasvu on poikkeuksellinen suoritus. Konsulttiala elää nyt ja tulevina vuosina keskellä murrosta, kun voimasuhteet muuttuvat, teknologia fuusioituu neuvonantoon ja yritykset joutuvat navigoimaan jatkuvasti muuttuvassa toimintaympäristössä. Miltton tulee olemaan tämän murroksen kärjessä, ja haluan osaltani olla mukana tukemassa yhtiön johtoa ja hallitusta tämän kasvutarinan seuraavassa vaiheessa”, sanoo Laaksonen tiedotteessa.\n“Olemme vuosien varrella kasvaneet alamme johtavaksi toimijaksi rekrytoimalla eri alojen parhaita osaajia riveihimme. Seuraava kasvu- ja kehitysvaiheemme tulee vaatimaan vahvaa osaamista rahoitusratkaisuista, yrityskaupoista ja strategisista prosesseista. Juha oli ykkösvalintamme tähän rooliin, sillä hänellä on poikkeuksellisen laaja kokemus kasvun mahdollistamisesta ja yritysten muutosmatkoista”, sanoo tiedotteessa Miltton Groupin toimitusjohtaja ja perustaja Mathias Järnström.\nMiltton Groupin perustamisesta on kulunut ensi vuonna 20 vuotta. Tilikaudella 2019 konsernin liikevaihto nousi 37,5 miljoonaan euroon, josta kasvua edellisvuoteen oli 22 prosenttia. Miltton on kasvanut viimeisen vuosikymmenen aikana keskimäärin 30 prosentin vuosivauhtia laajentamalla palveluitaan viestinnästä vaikuttamisen, markkinoinnin ja johtamisen ympärille. Miltton työllistää yli 300 asiantuntijaa Helsingissä, Tukholmassa, Tallinnassa, Brysselissä ja Washingtonissa.